                         ΕΥΡΩΠΑΪΚΗ
                         ΕΠΙΤΡΟΠΗ
                                               Βρυξέλλες, 15.6.2015
                                               COM(2015) 292 final
                                               2015/0131 (NLE)
                                      Πρόταση
                         ΑΠΟΦΑΣΗ ΤΟΥ ΣΥΜΒΟΥΛΙΟΥ
   σχετικά με την υπογραφή, εξ ονόματος της Ευρωπαϊκής Ένωσης, της Σύμβασης του
     Συμβουλίου της Ευρώπης για την πρόληψη της τρομοκρατίας (CETS αριθ. 196)
EL                                                                              EL
 ---pagebreak---                                    ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΠΡΟΤΑΣΗΣ
   Η Σύμβαση του Συμβουλίου της Ευρώπης για την πρόληψη της τρομοκρατίας, η οποία
   εγκρίθηκε από την Επιτροπή Υπουργών κατά την 925η συνεδρίασή της και άνοιξε προς
   υπογραφή στις 16 Μαΐου 2005 στη Βαρσοβία, αποσκοπεί να λάβει αποτελεσματικά μέτρα για
   την πρόληψη της τρομοκρατίας, ενώ παράλληλα σέβεται ιδίως το κράτος δικαίου και τις
   δημοκρατικές αξίες, τα ανθρώπινα δικαιώματα και τις θεμελιώδεις ελευθερίες.
   Τα εν λόγω μέτρα αφορούν ειδικότερα ποινικά αδικήματα προπαρασκευαστικού χαρακτήρα
   που ενδέχεται να οδηγήσουν στη διάπραξη τρομοκρατικών πράξεων, ήτοι δημόσια πρόκληση
   για τέλεση τρομοκρατικού εγκλήματος, καθώς και στρατολόγηση και εκπαίδευση
   τρομοκρατών. Τα μέτρα αυτά συμπληρώνονται ειδικότερα από διατάξεις για την πρόληψη
   και τη διεθνή συνεργασία σε ποινικές υποθέσεις. Υπάρχει εκτενές σύνολο νομικών πράξεων
   της ΕΕ οι οποίες διέπουν τους διάφορους τομείς που καλύπτονται από τη σύμβαση.
   Η σύμβαση τέθηκε σε ισχύ την 1η Ιουνίου 2007 και έχει κυρωθεί από 32 χώρες.
   Η σύμβαση είναι ανοικτή προς υπογραφή από την Ευρωπαϊκή Ένωση (άρθρο 23 της
   σύμβασης). Η Ένωση έχει αρμοδιότητα να υπογράψει τη σύμβαση και μπορεί να καταστεί
   συμβαλλόμενο μέρος της σύμβασης μαζί με τα κράτη μέλη, στον βαθμό που η σύμβαση
   εμπίπτει στην αρμοδιότητα της Ένωσης.
   Στις 19 Μαΐου 2015, η Επιτροπή Υπουργών του Συμβουλίου της Ευρώπης ενέκρινε το
   πρόσθετο πρωτόκολλο που συμπληρώνει τη Σύμβαση του Συμβουλίου της Ευρώπης για την
   πρόληψη της τρομοκρατίας (CETS αριθ. 196). Η Επιτροπή υπέβαλε, μαζί με την παρούσα
   πρόταση, πρόταση απόφασης του Συμβουλίου που επιτρέπει την υπογραφή του πρόσθετου
   πρωτοκόλλου εξ ονόματος της Ευρωπαϊκής Ένωσης1.
   2.       ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
   2.1.     Ο σκοπός και το περιεχόμενο της Σύμβασης για την πρόληψη της τρομοκρατίας
   Σκοπός της Σύμβασης του Συμβουλίου της Ευρώπης για την πρόληψη της τρομοκρατίας είναι
   να ενισχύσει τις προσπάθειες των μερών για πρόληψη της τρομοκρατίας και των αρνητικών
   επιπτώσεών της στην πλήρη άσκηση των ανθρωπίνων δικαιωμάτων και ιδίως του
   δικαιώματος στη ζωή, τόσο με τη λήψη μέτρων σε εθνικό επίπεδο όσο και μέσω της διεθνούς
   συνεργασίας (άρθρο 2). Επομένως, η σύμβαση ποινικοποιεί τις ακόλουθες πράξεις, όταν
   διαπράττονται εκ προθέσεως: δημόσια πρόκληση για τέλεση τρομοκρατικού εγκλήματος
   (άρθρο 5), στρατολόγηση τρομοκρατών (άρθρο 6), εκπαίδευση τρομοκρατών (άρθρο 7)
   καθώς και συνέργεια, ηθική αυτουργία και απόπειρα σε σχέση με τα ανωτέρω εγκλήματα (τα
   λεγόμενα «συναφή εγκλήματα» όπως ορίζονται στο άρθρο 9). Το άρθρο 1 ορίζει την έννοια
   του «τρομοκρατικού εγκλήματος» παραπέμποντας στις πράξεις που απαριθμούνται στο
   προσάρτημα I της σύμβασης.
   Οι εν λόγω διατάξεις που ορίζουν τα ποινικά αδικήματα συμπληρώνονται από διατάξεις που
   στοιχειοθετούν την ευθύνη νομικών οντοτήτων για τα ανωτέρω αδικήματα (άρθρο 10) και
   1
          COM(2015) 291 final
EL                                             2                                           EL
 ---pagebreak---    καθορίζουν τους όρους σχετικά με τις κυρώσεις και τις ποινές (άρθρο 11). Η θέσπιση, η θέση
   σε ισχύ και η εφαρμογή της ποινικοποίησης των αδικημάτων αυτών υπόκεινται στους όρους
   και τις διασφαλίσεις των θεμελιωδών δικαιωμάτων όπως ορίζονται στο άρθρο 12. Η σύμβαση
   θεσπίζει κανόνες περί δικαιοδοσίας για τα αδικήματα που καλύπτει (άρθρο 14). Θεσπίζει την
   υποχρέωση διερεύνησης (άρθρο 15) και την υποχρέωση δίωξης ή έκδοσης (άρθρο 18). Τα εν
   λόγω μέτρα συνοδεύονται από κανόνες σχετικά με την προστασία, την αποζημίωση και τη
   στήριξη των θυμάτων τρομοκρατίας (άρθρο 13), τις εθνικές πολιτικές πρόληψης (άρθρο 3)
   και τη διεθνή συνεργασία για την πρόληψη (άρθρο 4). Η σύμβαση περιλαμβάνει επίσης
   διάφορες διατάξεις που αποσκοπούν στην ενίσχυση της διεθνούς συνεργασίας σε ποινικές
   υποθέσεις μέσω της αμοιβαίας δικαστικής συνδρομής, όπως η αυθόρμητη ανταλλαγή
   πληροφοριών (άρθρα 17 και 22) και η έκδοση (άρθρα 19, 20 και 21), με την επιφύλαξη
   ρήτρας κατά των διακρίσεων (άρθρο 21).
   Η σύμβαση προβλέπει ότι είναι ανοικτή προς υπογραφή από την Ευρωπαϊκή Ένωση
   (άρθρο 23 παράγραφος 1). Επιπλέον, περιλαμβάνει «ρήτρα αποσύνδεσης», η οποία
   διασφαλίζει ότι στις σχέσεις μεταξύ των κρατών μελών της Ευρωπαϊκής Ένωσης
   εφαρμόζονται οι ενωσιακοί κανόνες (άρθρο 26 παράγραφος 3).
   2.2.       Η νομική βάση για την προτεινόμενη απόφαση
   Κατά πάγια νομολογία, η επιλογή της νομικής βάσης ενός μέτρου της ΕΕ πρέπει να
   στηρίζεται σε αντικειμενικά στοιχεία που επιδέχονται δικαστικό έλεγχο, μεταξύ των οποίων
   συγκαταλέγονται ο σκοπός και το περιεχόμενο του μέτρου2. Αν από την εξέταση ενός μέτρου
   της Ευρωπαϊκής Ένωσης προκύπτει ότι αυτό επιδιώκει διττό σκοπό ή ότι απαρτίζεται από
   δύο συστατικά μέρη και ότι ο ένας από τους σκοπούς ή από τα μέρη αυτά μπορεί να
   χαρακτηριστεί ως κύριου ή πρωτεύοντος χαρακτήρα, ενώ ο δεύτερος απλώς ως παρεπόμενου
   χαρακτήρα, το μέτρο πρέπει να στηρίζεται σε μία και μόνο νομική βάση, ήτοι εκείνη που
   απαιτείται από τον κύριο ή πρωτεύοντα σκοπό ή από το κύριο ή πρωτεύον συστατικό μέρος3.
   Σε περίπτωση που αποδεικνύεται ότι το μέτρο επιδιώκει διάφορους σκοπούς, οι οποίοι
   συνδέονται άρρηκτα μεταξύ τους, χωρίς ο ένας να είναι δευτερεύων και έμμεσος σε σχέση με
   τον άλλον, τα μέτρα αυτά πρέπει να στηρίζονται στις αντίστοιχες διαφορετικές νομικές
   βάσεις, εκτός εάν οι διαδικασίες που προβλέπονται για κάθε νομική βάση δεν είναι συμβατές
   μεταξύ τους4. Οι ακόλουθες διατάξεις θεωρούνται οι κατάλληλες νομικές βάσεις:
   α)       άρθρο 83 παράγραφος 1 της ΣΛΕΕ σχετικά με τον ορισμό των ποινικών αδικημάτων,
            συμπεριλαμβανομένων των συναφών αδικημάτων·
   β)       άρθρο 84 της ΣΛΕΕ σχετικά με την πρόληψη του εγκλήματος·
   γ)       άρθρα 82 και 87 παράγραφος 2 της ΣΛΕΕ όσον αφορά την αστυνομική και δικαστική
            συνεργασία σε ποινικές υποθέσεις.
   Οι διαδικασίες που προβλέπονται για τις εν λόγω νομικές βάσεις είναι συμβατές μεταξύ τους.
   2
        Βλ., για παράδειγμα, υπόθεση C-490/10, Κοινοβούλιο κατά Συμβουλίου, EU:C:2012:525, σκέψη 44 και εκεί
        παρατιθέμενη νομολογία.
   3
        C-490/10, Κοινοβούλιο κατά Συμβουλίου, σκέψη 45.
   4
        C-490/10, Κοινοβούλιο κατά Συμβουλίου, σκέψη 46.
EL                                                     3                                                     EL
 ---pagebreak---    2.3.    Η αναγκαιότητα της προτεινόμενης απόφασης
   Η Επιτροπή υπέβαλε, μαζί με την παρούσα πρόταση, πρόταση απόφασης του Συμβουλίου
   που επιτρέπει την υπογραφή του πρόσθετου πρωτοκόλλου εξ ονόματος της Ευρωπαϊκής
   Ένωσης. Το άρθρο 10 του πρόσθετου πρωτοκόλλου ορίζει ότι το πρόσθετο πρωτόκολλο είναι
   ανοικτό προς υπογραφή από τα συμβαλλόμενα μέρη της σύμβασης.
   Ως εκ τούτου, η έκδοση απόφασης του Συμβουλίου που επιτρέπει την υπογραφή της
   σύμβασης εξ ονόματος της Ευρωπαϊκής Ένωσης συνιστά απαραίτητη προϋπόθεση για την
   έκδοση απόφασης του Συμβουλίου που επιτρέπει την υπογραφή του πρόσθετου πρωτοκόλλου
   εξ ονόματος της Ευρωπαϊκής Ένωσης.
   3.      ΕΔΑΦΙΚΗ ΕΦΑΡΜΟΓΗ
   Σύμφωνα με το πρωτόκολλο 22 της Συνθήκης για την Ευρωπαϊκή Ένωση, το πρόσθετο
   πρωτόκολλο που υπεγράφη και τελικά συνήφθη από την Ευρωπαϊκή Ένωση είναι δεσμευτικό
   και εφαρμόζεται σε όλα τα κράτη μέλη της ΕΕ με εξαίρεση τη Δανία.
   Σύμφωνα με το πρωτόκολλο 21 της Συνθήκης για την Ευρωπαϊκή Ένωση, το πρόσθετο
   πρωτόκολλο που υπεγράφη και τελικά συνήφθη από την Ευρωπαϊκή Ένωση είναι δεσμευτικό
   και εφαρμόζεται στο Ηνωμένο Βασίλειο μόνο εφόσον το εν λόγω κράτος μέλος κοινοποιήσει
   στο Συμβούλιο την επιθυμία του να συμμετάσχει στην έκδοση και εφαρμογή της παρούσας
   πράξης.
EL                                            4                                          EL
 ---pagebreak---                                                   2015/0131 (NLE)
                                         Πρόταση
                             ΑΠΟΦΑΣΗ ΤΟΥ ΣΥΜΒΟΥΛΙΟΥ
     σχετικά με την υπογραφή, εξ ονόματος της Ευρωπαϊκής Ένωσης, της Σύμβασης του
       Συμβουλίου της Ευρώπης για την πρόληψη της τρομοκρατίας (CETS αριθ. 196)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το
   άρθρο 82, το άρθρο 83 παράγραφος 1, το άρθρο 84 και το άρθρο 87 παράγραφος 2, σε
   συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   (1)   Το άρθρο 23 της Σύμβασης του Συμβουλίου της Ευρώπης για την πρόληψη της
         τρομοκρατίας (CTS αριθ. 196· «η σύμβαση») ορίζει ότι η σύμβαση είναι ανοικτή προς
         υπογραφή από την Ευρωπαϊκή Ένωση.
   (2)   Την 1η Απριλίου 2015, το Συμβούλιο εξουσιοδότησε την Επιτροπή να αρχίσει
         διαπραγματεύσεις για το πρόσθετο πρωτόκολλο της σύμβασης («το πρόσθετο
         πρωτόκολλο»).
   (3)   Στις 19 Μαΐου 2015, η Επιτροπή Υπουργών του Συμβουλίου της Ευρώπης ενέκρινε το
         πρόσθετο πρωτόκολλο. Η Επιτροπή υπέβαλε στο Συμβούλιο πρόταση απόφασης του
         Συμβουλίου που επιτρέπει την υπογραφή του πρόσθετου πρωτοκόλλου εξ ονόματος
         της Ευρωπαϊκής Ένωσης.
   (4)   Το άρθρο 10 του πρόσθετου πρωτοκόλλου ορίζει ότι το πρόσθετο πρωτόκολλο είναι
         ανοικτό προς υπογραφή από τα συμβαλλόμενα μέρη της σύμβασης.
   (5)   Ως εκ τούτου, η σύμβαση θα πρέπει να υπογραφεί εξ ονόματος της Ευρωπαϊκής
         Ένωσης.
   (6)   [Σύμφωνα με το άρθρο 3 του πρωτοκόλλου 21 για τη θέση του Ηνωμένου Βασιλείου
         και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το
         οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη
         λειτουργία της Ευρωπαϊκής Ένωσης, το Ηνωμένο Βασίλειο κοινοποίησε την επιθυμία
         του να συμμετάσχει στην έκδοση και εφαρμογή της παρούσας απόφασης.]
   (7)   Ή: [Σύμφωνα με τα άρθρα 1 και 2 του πρωτοκόλλου 21 για τη θέση του Ηνωμένου
         Βασιλείου και της Ιρλανδίας όσον αφορά τον χώρο ελευθερίας, ασφάλειας και
         δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη
         Συνθήκη για τη λειτουργία της Ευρωπαϊκής Ένωσης, και με την επιφύλαξη του
         άρθρου 4 του εν λόγω πρωτοκόλλου, το Ηνωμένο Βασίλειο δεν συμμετέχει στην
         έκδοση της παρούσας απόφασης και δεν δεσμεύεται από αυτήν ούτε υπόκειται στην
         εφαρμογή της.]
   (8)   Σύμφωνα με τα άρθρα 1 και 2 του πρωτοκόλλου 22 σχετικά με τη θέση της Δανίας, το
         οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη
         λειτουργία της Ευρωπαϊκής Ένωσης, η Δανία δεν συμμετέχει στην έκδοση της
EL                                           5                                             EL
 ---pagebreak---           παρούσας απόφασης και δεν δεσμεύεται από αυτήν ούτε υπόκειται στην εφαρμογή
          της,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                          Άρθρο 1
   Η υπογραφή της Σύμβασης του Συμβουλίου της Ευρώπης για την πρόληψη της τρομοκρατίας
   (CETS αριθ. 196) εγκρίνεται εξ ονόματος της Ευρωπαϊκής Ένωσης, με την επιφύλαξη της
   σύναψης της εν λόγω σύμβασης.
   Το κείμενο της προς υπογραφή συμφωνίας επισυνάπτεται στην παρούσα απόφαση.
                                          Άρθρο 2
   Η Γενική Γραμματεία του Συμβουλίου καταρτίζει την πράξη εξουσιοδότησης του(των)
   προσώπου(-ων) που θα ορίσει η Ευρωπαϊκή Επιτροπή για την υπογραφή της σύμβασης, με
   την επιφύλαξη της σύναψής της.
                                          Άρθρο 3
   Η παρούσα απόφαση αρχίζει να ισχύει από την έκδοσή της.
   Βρυξέλλες,
                                           Για το Συμβούλιο
                                           Ο Πρόεδρος
EL                                           6                                         EL
 ---documentbreak---                        ΕΥΡΩΠΑΪΚΗ
                       ΕΠΙΤΡΟΠΗ
                                             Βρυξέλλες, 15.6.2015
                                             COM(2015) 292 final
                                             ANNEX 1
                                ΠΑΡΑΡΤΗΜΑΤΑ
                                      στην
     Πρόταση απόφασης του Συμβουλίου σχετικά με την υπογραφή, εξ ονόματος της
   Ευρωπαϊκής Ένωσης, της Σύμβασης του Συμβουλίου της Ευρώπης για την πρόληψη
                        της τρομοκρατίας (CETS αριθ. 196)
      Σύμβαση του Συμβουλίου της Ευρώπης για την πρόληψη της τρομοκρατίας
EL                                                                            EL
 ---pagebreak---                                       ΠΑΡΑΡΤΗΜΑΤΑ
                                             στην
        Πρόταση απόφασης του Συμβουλίου σχετικά με την υπογραφή, εξ ονόματος της
     Ευρωπαϊκής Ένωσης, της Σύμβασης του Συμβουλίου της Ευρώπης για την πρόληψη
                              της τρομοκρατίας (CETS αριθ. 196)
          Σύμβαση του Συμβουλίου της Ευρώπης για την πρόληψη της τρομοκρατίας
   Βαρσοβία, 16.5.2005
   Προοίμιο
   Τα κράτη μέλη του Συμβουλίου της Ευρώπης και οι λοιποί υπογράφοντες την παρούσα
   σύμβαση,
   Έχοντας υπόψη ότι σκοπός του Συμβουλίου της Ευρώπης είναι η σύσφιγξη των σχέσεων
   μεταξύ των μελών του·
   Αναγνωρίζοντας την αξία που έχει η ενίσχυση της συνεργασίας με τα άλλα μέρη της
   παρούσας σύμβασης·
   Επιθυμώντας να λάβουν αποτελεσματικά μέτρα για την πρόληψη της τρομοκρατίας και για
   την αντιμετώπιση, ιδίως, της δημόσιας πρόκλησης για τέλεση τρομοκρατικών εγκλημάτων,
   καθώς και για τη στρατολόγηση και εκπαίδευση τρομοκρατών·
   Έχοντας επίγνωση της σοβαρής ανησυχίας που προκαλείται από την αύξηση των
   τρομοκρατικών εγκλημάτων και την αυξανόμενη τρομοκρατική απειλή·
   Έχοντας επίγνωση της δυσχερούς κατάστασης που αντιμετωπίζουν αυτοί που υποφέρουν από
   την τρομοκρατία και, στο πλαίσιο αυτό, επιβεβαιώνοντας εκ νέου τη βαθιά αλληλεγγύη τους
   στα θύματα της τρομοκρατίας και στις οικογένειές τους·
   Αναγνωρίζοντας ότι τα τρομοκρατικά εγκλήματα και τα αδικήματα που ορίζονται στην
   παρούσα σύμβαση, από οποιονδήποτε διαπράττονται, επ’ ουδενί δύνανται να δικαιολογηθούν
   για λόγους πολιτικούς, φιλοσοφικούς, ιδεολογικούς, φυλετικούς, εθνοτικούς, θρησκευτικούς
   ή άλλης παρόμοιας φύσης, και υπενθυμίζοντας την υποχρέωση όλων των μερών να
   προλαμβάνουν τέτοια εγκλήματα και, εφόσον δεν τα προλαμβάνουν, να ασκούν δίωξη και να
   διασφαλίζουν ότι επισύρουν ποινές για τον καθορισμό των οποίων λαμβάνεται υπόψη ο
   σοβαρός χαρακτήρας αυτών των εγκλημάτων·
   Υπενθυμίζοντας την ανάγκη να ενισχυθεί ο αγώνας κατά της τρομοκρατίας και
   επιβεβαιώνοντας ότι όλα τα μέτρα που λαμβάνονται για την πρόληψη ή την καταστολή
   τρομοκρατικών εγκλημάτων πρέπει να σέβονται το κράτος δικαίου και τις δημοκρατικές
   αξίες, τα ανθρώπινα δικαιώματα και τις θεμελιώδεις ελευθερίες, καθώς και άλλες διατάξεις
   του διεθνούς δικαίου, συμπεριλαμβανομένου, κατά περίπτωση, του διεθνούς ανθρωπιστικού
   δικαίου·
EL                                             2                                            EL
 ---pagebreak---    Αναγνωρίζοντας ότι η παρούσα σύμβαση δεν έχει ως στόχο να επηρεάσει καθιερωμένες
   αρχές σχετικά με την ελευθερία της έκφρασης και την ελευθερία του συνεταιρίζεσθαι·
   Υπενθυμίζοντας ότι οι πράξεις τρομοκρατίας έχουν, εκ φύσεως ή περιεχομένου, ως στόχο να
   εκφοβίσουν σοβαρά έναν πληθυσμό, ή να εξαναγκάσουν αδικαιολόγητα μια κυβέρνηση ή
   έναν διεθνή οργανισμό να εκτελέσουν οποιαδήποτε πράξη ή να απόσχουν από την εκτέλεσή
   της, ή να αποσταθεροποιήσουν σοβαρά ή να καταστρέψουν τις θεμελιώδεις πολιτικές,
   συνταγματικές, οικονομικές ή κοινωνικές δομές μιας χώρας ή ενός διεθνούς οργανισμού·
   Συμφώνησαν τα ακόλουθα:
   Άρθρο 1 – Ορολογία
   1.      Για τους σκοπούς της παρούσας σύμβασης, ως «τρομοκρατικό έγκλημα» νοείται
           οποιοδήποτε αδίκημα εντός του πεδίου εφαρμογής και κατά τον ορισμό μίας από τις
           συνθήκες που παρατίθενται στο προσάρτημα.
   2.      Κατά την κατάθεση πράξης κύρωσης, αποδοχής, έγκρισης ή προσχώρησης, ένα
           κράτος ή η Ευρωπαϊκή Κοινότητα, που δεν συνιστά συμβαλλόμενο μέρος σε
           συνθήκη που απαριθμείται στο προσάρτημα, μπορεί να δηλώσει ότι, κατά την
           εφαρμογή της παρούσας σύμβασης στο ενδιαφερόμενο μέρος, η εν λόγω συνθήκη
           λογίζεται ότι δεν περιλαμβάνεται στο προσάρτημα. Η εν λόγω δήλωση παύει να
           παράγει αποτελέσματα από τη στιγμή που θα τεθεί σε ισχύ η συνθήκη για το μέρος
           που έχει κάνει μια τέτοια δήλωση, το οποίο κοινοποιεί στον Γενικό Γραμματέα του
           Συμβουλίου της Ευρώπης την εν λόγω έναρξη ισχύος.
   Άρθρο 2 – Σκοπός
   Ο σκοπός της παρούσας σύμβασης είναι να ενισχύσει τις προσπάθειες των μερών για
   πρόληψη της τρομοκρατίας και των αρνητικών επιπτώσεών της στην πλήρη άσκηση των
   ανθρωπίνων δικαιωμάτων και ιδίως του δικαιώματος στη ζωή, τόσο με τη λήψη μέτρων σε
   εθνικό επίπεδο όσο και μέσω της διεθνούς συνεργασίας, λαμβάνοντας δεόντως υπόψη τις
   υφιστάμενες ισχύουσες πολυμερείς ή διμερείς συνθήκες ή συμφωνίες μεταξύ των μερών.
   Άρθρο 3 – Εθνικές πολιτικές πρόληψης
   1.      Κάθε συμβαλλόμενο μέρος λαμβάνει τα κατάλληλα μέτρα, ιδίως στον τομέα της
           κατάρτισης των αρχών επιβολής του νόμου και άλλων οργάνων, και στους τομείς
           της εκπαίδευσης, του πολιτισμού, της πληροφόρησης, των μέσων ενημέρωσης και
           της ευαισθητοποίησης των πολιτών, με στόχο την πρόληψη τρομοκρατικών
           εγκλημάτων και των αρνητικών συνεπειών τους, με παράλληλο σεβασμό των
           υποχρεώσεών τους στον τομέα των ανθρωπίνων δικαιωμάτων κατά τα
           προβλεπόμενα, όπου ισχύουν για το εν λόγω μέρος, στη Σύμβαση για την προάσπιση
           των δικαιωμάτων του ανθρώπου και των θεμελιωδών ελευθεριών, στο Διεθνές
           Σύμφωνο για τα ατομικά και πολιτικά δικαιώματα, καθώς και στο πλαίσιο άλλων
           υποχρεώσεων δυνάμει του διεθνούς δικαίου.
   2.      Κάθε συμβαλλόμενο μέρος λαμβάνει τα αναγκαία μέτρα για τη βελτίωση και την
           ανάπτυξη της συνεργασίας μεταξύ των εθνικών αρχών, με σκοπό την αποτροπή
           τρομοκρατικών εγκλημάτων και των αρνητικών συνεπειών τους, μεταξύ άλλων,
           μέσω:
EL                                             3                                           EL
 ---pagebreak---            α.       της ανταλλαγής πληροφοριών·
           β.       της βελτίωσης της φυσικής προστασίας των προσώπων και των
                    εγκαταστάσεων·
           γ.       της ενίσχυσης της κατάρτισης και των σχεδίων συντονισμού για την
                    αντιμετώπιση έκτακτων περιστατικών πολιτικής προστασίας.
   3.      Κάθε συμβαλλόμενο μέρος προάγει την ανεκτικότητα ενθαρρύνοντας τον
           διαθρησκευτικό και διαπολιτισμικό διάλογο με συμμετοχή, όπου ενδείκνυται, μη
           κυβερνητικών οργανώσεων και άλλων φορέων της κοινωνίας των πολιτών με στόχο
           την πρόληψη εντάσεων που θα μπορούσαν να συμβάλουν στην διάπραξη
           τρομοκρατικών εγκλημάτων.
   4.      Κάθε συμβαλλόμενο μέρος καταβάλλει προσπάθεια για να προωθήσει τη δημόσια
           ευαισθητοποίηση όσον αφορά την ύπαρξη, τις αιτίες και τη σοβαρότητα, καθώς και
           την απειλή που συνιστούν τα τρομοκρατικά εγκλήματα και τα αδικήματα που
           ορίζονται στην παρούσα σύμβαση και για να μελετήσει την ενθάρρυνση των
           πολιτών να παρέχουν τεκμηριωμένη, ειδική βοήθεια στις αρμόδιες αρχές τους η
           οποία μπορεί να συμβάλει στην πρόληψη τρομοκρατικών εγκλημάτων και
           αδικημάτων που ορίζονται στην παρούσα σύμβαση.
   Άρθρο 4 – Διεθνής συνεργασία για την πρόληψη
   Τα συμβαλλόμενα μέρη, κατά περίπτωση και λαμβάνοντας δεόντως υπόψη τις ικανότητές
   τους, παρέχουν αμοιβαία συνδρομή και στήριξη με στόχο την αύξηση της ικανότητάς τους να
   εμποδίζουν τη διάπραξη τρομοκρατικών εγκλημάτων, μεταξύ άλλων, μέσω της ανταλλαγής
   πληροφοριών και βέλτιστων πρακτικών, καθώς και μέσω της κατάρτισης και άλλων κοινών
   προσπαθειών προληπτικού χαρακτήρα.
   Άρθρο 5 – Δημόσια πρόκληση για τέλεση τρομοκρατικού εγκλήματος
   1.      Για τους σκοπούς της παρούσας σύμβασης ως «δημόσια πρόκληση για τέλεση
           τρομοκρατικού εγκλήματος» νοείται η διάδοση ή η με οποιονδήποτε τρόπο διάθεση
           ενός μηνύματος προς το κοινό, με πρόθεση την υποκίνηση σε τέλεση τρομοκρατικού
           εγκλήματος, όταν μια τέτοια συμπεριφορά, είτε υποστηρίζει άμεσα είτε όχι τα
           τρομοκρατικά εγκλήματα, προκαλεί κίνδυνο τέλεσης ενός ή περισσότερων τέτοιων
           εγκλημάτων.
   2.      Κάθε συμβαλλόμενο μέρος θεσπίζει τα μέτρα που κρίνει αναγκαία για να
           χαρακτηρίσει τη δημόσια πρόκληση για τέλεση τρομοκρατικού εγκλήματος, όπως
           ορίζεται στην παράγραφο 1, όταν διαπράττεται παράνομα και εκ προθέσεως, ως
           ποινικό αδίκημα σύμφωνα με το εθνικό του δίκαιο.
   Άρθρο 6 – Στρατολόγηση τρομοκρατών
   1.      Για τους σκοπούς της παρούσας σύμβασης, ως «στρατολόγηση τρομοκρατών»
           νοείται η υποκίνηση άλλου προσώπου σε τέλεση ή συμμετοχή στην τέλεση
           εγκλήματος τρομοκρατίας, ή η προσχώρηση σε ένωση ή ομάδα με σκοπό τη
           συμμετοχή στη διάπραξη ενός ή περισσότερων τρομοκρατικών εγκλημάτων από την
           ένωση ή την ομάδα.
   2.      Κάθε συμβαλλόμενο μέρος θεσπίζει τα μέτρα που κρίνει αναγκαία για να
           χαρακτηρίσει τη στρατολόγηση για τρομοκρατία, όπως ορίζεται στην παράγραφο 1,
EL                                            4                                            EL
 ---pagebreak---           όταν διαπράττεται παράνομα και εκ προθέσεως, ως ποινικό αδίκημα σύμφωνα με το
          εθνικό του δίκαιο.
   Άρθρο 7 – Εκπαίδευση τρομοκρατών
   1.     Για τους σκοπούς της παρούσας σύμβασης, ως «εκπαίδευση τρομοκρατών» νοείται
          η παροχή οδηγιών σχετικά με την κατασκευή ή τη χρήση εκρηκτικών, πυροβόλων ή
          λοιπών όπλων ή επιβλαβών ή επικίνδυνων ουσιών ή άλλων ειδικών μεθόδων ή
          τεχνικών, με σκοπό τη διάπραξη ή τη συμμετοχή στη διάπραξη τρομοκρατικού
          εγκλήματος, έχοντας επίγνωση ότι η διαβιβασθείσα τεχνογνωσία πρόκειται να
          χρησιμοποιηθεί για τον σκοπό αυτόν.
   2.     Κάθε συμβαλλόμενο μέρος θεσπίζει τα μέτρα που κρίνει αναγκαία για να
          χαρακτηρίσει την εκπαίδευση τρομοκρατών, όπως ορίζεται στην παράγραφο 1, όταν
          διαπράττεται παράνομα και εκ προθέσεως, ως ποινικό αδίκημα σύμφωνα με το
          εθνικό του δίκαιο.
   Άρθρο 8 – Αλυσιτελής χαρακτήρας της διάπραξης τρομοκρατικού εγκλήματος
   Για να συνιστά μια πράξη αδίκημα, όπως ορίζεται στα άρθρα 5 έως 7 της παρούσας
   σύμβασης, δεν είναι αναγκαίο να διαπραχθεί πράγματι τρομοκρατικό έγκλημα.
   Άρθρο 9 – Συναφή εγκλήματα
   1.     Κάθε συμβαλλόμενο μέρος θεσπίζει τα μέτρα που κρίνει αναγκαία για να
          χαρακτηρίσει ως ποινικό αδίκημα σύμφωνα με το εθνικό του δίκαιο:
         α.       τη συμμετοχή υπό την ιδιότητα του συνεργού σε αδίκημα, όπως ορίζεται στα
                  άρθρα 5 έως 7 της παρούσας σύμβασης·
         β.       την οργάνωση ή καθοδήγηση άλλων για τη διάπραξη αδικήματος, όπως
                  ορίζεται στα άρθρα 5 έως 7 της παρούσας σύμβασης·
         γ.       τη συμβολή στη διάπραξη ενός ή περισσοτέρων αδικημάτων, όπως ορίζεται
                  στα άρθρα 5 έως 7 της παρούσας σύμβασης, από ομάδα ατόμων που
                  ενεργούν με κοινό σκοπό. Η συμβολή αυτή πρέπει να είναι εκ προθέσεως και
                  είτε:
                  i.       να υλοποιείται με σκοπό να στηρίξει την εγκληματική
                           δραστηριότητα ή τον εγκληματικό στόχο της ομάδας, εφόσον η εν
                           λόγω δραστηριότητα ή ο εν λόγω στόχος συνεπάγονται τη διάπραξη
                           ενός εκ των αδικημάτων που αναφέρονται στα άρθρα 5 έως 7 της
                           παρούσας σύμβασης· είτε
                  ii.      να πραγματοποιείται με επίγνωση της προθέσεως της ομάδας να
                           διαπράξει αδίκημα, όπως ορίζεται στα άρθρα 5 έως 7 της παρούσας
                           σύμβασης.
   2.     Κάθε συμβαλλόμενο μέρος θεσπίζει επίσης τα μέτρα που κρίνει αναγκαία για να
          χαρακτηρίσει ως ποινικό αδίκημα, δυνάμει του εσωτερικού του δικαίου και
          σύμφωνα με αυτό, την απόπειρα διάπραξης αδικήματος, όπως ορίζεται στα άρθρα 6
          και 7 της παρούσας σύμβασης.
   Άρθρο 10 – Ευθύνη νομικών οντοτήτων
EL                                             5                                           EL
 ---pagebreak---    1.      Κάθε συμβαλλόμενο μέρος θεσπίζει τα αναγκαία μέτρα, σύμφωνα με τις αρχές
           δικαίου του, για να στοιχειοθετήσει την ευθύνη νομικών οντοτήτων για συμμετοχή
           στα αδικήματα που αναφέρονται στα άρθρα 5 έως 7 και 9 της παρούσας σύμβασης.
   2.      Με την επιφύλαξη των αρχών δικαίου του συμβαλλόμενου μέρους, η ευθύνη μιας
           νομικής οντότητας μπορεί να είναι ποινική, αστική ή διοικητική.
   3.      Η ευθύνη αυτή δεν θίγει την ποινική ευθύνη των φυσικών προσώπων που έχουν
           διαπράξει τα αδικήματα.
   Άρθρο 11 – Κυρώσεις και μέτρα
   1.      Κάθε συμβαλλόμενο μέρος θεσπίζει τα μέτρα που κρίνει αναγκαία ώστε να
           διασφαλίσει ότι τα αδικήματα που αναφέρονται στα άρθρα 5 έως 7 και 9 της
           παρούσας σύμβασης επισύρουν αποτελεσματικές, αναλογικές και αποτρεπτικές
           κυρώσεις.
   2.      Προηγούμενες καταδικαστικές αποφάσεις που εκδόθηκαν σε ξένα κράτη για
           αδικήματα που ορίζονται στην παρούσα σύμβαση μπορούν, στο βαθμό που αυτό
           επιτρέπεται από το εθνικό δίκαιο, να λαμβάνονται υπόψη για τον καθορισμό της
           ποινής σύμφωνα με την εθνική νομοθεσία.
   3.      Κάθε συμβαλλόμενο μέρος διασφαλίζει ότι οι νομικές οντότητες που υπέχουν
           ευθύνη σύμφωνα με το άρθρο 10 υπόκεινται σε αποτελεσματικές, αναλογικές και
           αποτρεπτικές ποινικές ή μη ποινικές κυρώσεις, περιλαμβανομένων των χρηματικών
           κυρώσεων.
   Άρθρο 12 – Όροι και διασφαλίσεις
   1.      Κάθε συμβαλλόμενο μέρος εξασφαλίζει ότι η θέσπιση, η θέση σε ισχύ και η
           εφαρμογή της ποινικοποίησης δυνάμει των άρθρων 5 έως 7 και 9 της παρούσας
           σύμβασης εκτελούνται με σεβασμό των υποχρεώσεων στον τομέα των ανθρωπίνων
           δικαιωμάτων, ιδίως το δικαίωμα στην ελευθερία της έκφρασης, την ελευθερία του
           συνεταιρίζεσθαι και την ελευθερία θρησκείας, όπως ορίζονται, σε περίπτωση που
           ισχύουν για το εν λόγω μέρος, στη Σύμβαση για την προάσπιση των δικαιωμάτων
           του ανθρώπου και των θεμελιωδών ελευθεριών, στο Διεθνές Σύμφωνο για τα
           ατομικά και πολιτικά δικαιώματα, καθώς και σε άλλες υποχρεώσεις δυνάμει του
           διεθνούς δικαίου.
   2.      Η θέσπιση, η θέση σε ισχύ και η εφαρμογή της ποινικοποίησης δυνάμει των άρθρων
           5 έως 7 και 9 της παρούσας σύμβασης θα πρέπει επίσης να υπόκειται στην αρχή της
           αναλογικότητας, λαμβανομένων υπόψη των νόμιμων επιδιωκόμενων στόχων και της
           αναγκαιότητάς τους σε μια δημοκρατική κοινωνία και θα πρέπει να αποκλείεται
           οποιαδήποτε μορφή αυθαιρεσίας και άνισης ή ρατσιστικής μεταχείρισης.
   Άρθρο 13 – Προστασία, αποζημίωση και στήριξη των θυμάτων τρομοκρατίας
   Κάθε συμβαλλόμενο μέρος θεσπίζει τα μέτρα που κρίνει αναγκαία για να προστατεύσει και
   να στηρίξει τα θύματα τρομοκρατικών πράξεων που έχουν διαπραχθεί στο έδαφός του. Τα
   μέτρα αυτά μπορούν να περιλαμβάνουν, μέσω των κατάλληλων εθνικών συστημάτων και με
   την επιφύλαξη της εσωτερικής νομοθεσίας, μεταξύ άλλων, χρηματοδοτική βοήθεια και
   αποζημίωση των θυμάτων τρομοκρατίας και των στενών συγγενών τους.
EL                                             6                                           EL
 ---pagebreak---    Άρθρο 14 – Διεθνής δικαιοδοσία
   1.     Κάθε συμβαλλόμενο μέρος λαμβάνει τα αναγκαία μέτρα προκειμένου να θεμελιώσει
          τη δικαιοδοσία του επί των αδικημάτων που ορίζονται στην παρούσα σύμβαση:
          α.       όταν το αδίκημα διαπράττεται στο έδαφος του εν λόγω συμβαλλόμενου
                   μέρους·
          β.       όταν το αδίκημα διαπράττεται επάνω σε σκάφος το οποίο φέρει σημαία του
                   εν λόγω μέρους ή σε αεροσκάφος που έχει νηολογηθεί βάσει της
                   νομοθεσίας του εν λόγω μέρους·
          γ.       όταν το αδίκημα διαπράττεται από υπήκοο του εν λόγω συμβαλλόμενου
                   μέρους.
   2.     Κάθε συμβαλλόμενο μέρος δύναται επίσης να θεμελιώσει τη δικαιοδοσία του επί
          των αδικημάτων που ορίζονται στην παρούσα σύμβαση:
          α.       σε περίπτωση που το αδίκημα στρεφόταν προς ή είχε ως αποτέλεσμα τη
                   διάπραξη ενός εκ των αδικημάτων που αναφέρονται στο άρθρο 1 της
                   παρούσας σύμβασης, στην επικράτεια ή σε βάρος υπηκόου του εν λόγω
                   συμβαλλόμενου μέρους·
          β.       σε περίπτωση που το αδίκημα στρεφόταν προς ή είχε ως αποτέλεσμα τη
                   διάπραξη ενός εκ των αδικημάτων που αναφέρονται στο άρθρο 1 της
                   παρούσας σύμβασης σε βάρος κρατικών ή κυβερνητικών εγκαταστάσεων
                   του εν λόγω συμβαλλόμενου μέρους στο εξωτερικό, συμπεριλαμβανομένων
                   διπλωματικών ή προξενικών εγκαταστάσεων του εν λόγω μέρους·
          γ.       σε περίπτωση που το αδίκημα στρεφόταν προς ή είχε ως αποτέλεσμα τη
                   διάπραξη ενός εκ των αδικημάτων που αναφέρονται στο άρθρο 1 της
                   παρούσας σύμβασης, σε μια προσπάθεια να υποχρεωθεί το εν λόγω μέρος
                   να εκτελέσει ή να απόσχει από την εκτέλεση μιας πράξης·
          δ.       σε περίπτωση που το αδίκημα διαπράττεται από άπατρι ο οποίος έχει τη
                   συνήθη διαμονή του στο έδαφος του εν λόγω μέρους·
          ε.       σε περίπτωση που το αδίκημα διαπράττεται σε αεροσκάφος που
                   χρησιμοποιείται από την κυβέρνηση του εν λόγω μέρους.
   3.     Κάθε συμβαλλόμενο μέρος λαμβάνει τα αναγκαία μέτρα προκειμένου να θεμελιώσει
          τη δικαιοδοσία του επί των αδικημάτων που ορίζονται στην παρούσα σύμβαση σε
          περίπτωση που ο εικαζόμενος αυτουργός βρίσκεται στο έδαφός του και δεν τον
          εκδίδει σε μέρος του οποίου η δικαιοδοσία στηρίζεται σε κανόνες δικαιοδοσίας που
          υφίστανται εξίσου στη νομοθεσία του μέρους στο οποίο υποβάλλεται η αίτηση.
   4.     Η παρούσα σύμβαση δεν αποκλείει την άσκηση ποινικής δικαιοδοσίας σύμφωνα με
          το εθνικό δίκαιο.
   5.     Όταν περισσότερα του ενός συμβαλλόμενα μέρη διεκδικούν τη δικαιοδοσία για
          εικαζόμενο αδίκημα που αναφέρεται στην παρούσα σύμβαση, τα συμβαλλόμενα
          μέρη προβαίνουν, κατά περίπτωση, σε διαβουλεύσεις μεταξύ τους προκειμένου να
          προσδιορίσουν την πλέον κατάλληλη δικαιοδοσία για τους σκοπούς της δίωξης.
   Άρθρο 15 – Καθήκον διερεύνησης
EL                                            7                                            EL
 ---pagebreak---    1.       Αφού πληροφορηθεί ότι φυσικό πρόσωπο το οποίο έχει διαπράξει ή φέρεται να έχει
            διαπράξει αδίκημα που προβλέπεται στην παρούσα σύμβαση ενδέχεται να βρίσκεται
            στην επικράτειά του, το οικείο συμβαλλόμενο μέρος λαμβάνει τα αναγκαία μέτρα
            σύμφωνα με το εθνικό του δίκαιο προκειμένου να διερευνήσει τα πραγματικά
            περιστατικά που περιέχονται στις πληροφορίες.
   2.       Κατόπιν, εφόσον κρίνει ότι οι περιστάσεις το δικαιολογούν, το συμβαλλόμενο μέρος
            στο έδαφος του οποίου βρίσκεται ο δράστης ή ο φερόμενος ως δράστης λαμβάνει τα
            κατάλληλα μέτρα σύμφωνα με την εθνική του νομοθεσία ώστε να διασφαλίσει την
            παρουσία του προσώπου αυτού για τους σκοπούς της δίωξης ή της έκδοσης.
   3.       Κάθε πρόσωπο για το οποίο λαμβάνονται τα μέτρα που αναφέρονται στην
            παράγραφο 2 δικαιούται:
            α.       να επικοινωνήσει άμεσα με τον πλησιέστερο κατάλληλο εκπρόσωπο του
                     κράτους του οποίου είναι υπήκοος ή του κράτους το οποίο νομιμοποιείται
                     άλλως να προστατεύει τα δικαιώματα του εν λόγω προσώπου ή, εάν είναι
                     άπατρις, του κράτους στο έδαφος του οποίου διαμένει συνήθως το εν λόγω
                     πρόσωπο·
            β.       να τον επισκεφθεί εκπρόσωπος του εν λόγω κράτους·
            γ.       να ενημερωθεί για τα δικαιώματα των εν λόγω προσώπων που
                     προβλέπονται στα στοιχεία α) και β).
   4.       Τα δικαιώματα που αναφέρονται στην παράγραφο 3 ασκούνται σύμφωνα με τις
            νομοθετικές και κανονιστικές διατάξεις του συμβαλλόμενου μέρους στο έδαφος του
            οποίου βρίσκεται ο δράστης ή ο φερόμενος ως δράστης, υπό την προϋπόθεση ότι με
            τις εν λόγω νομοθετικές και κανονιστικές διατάξεις διαφυλάσσονται πλήρως οι
            σκοποί για τους οποίους προορίζονται τα δικαιώματα που παρέχονται δυνάμει της
            παραγράφου 3.
   5.       Οι διατάξεις των παραγράφων 3 και 4 δεν θίγουν το δικαίωμα κάθε συμβαλλόμενου
            μέρους που διεκδικεί δικαιοδοσία σύμφωνα με το άρθρο 14 παράγραφοι 1.γ και 2.δ,
            να καλέσει τη Διεθνή Επιτροπή του Ερυθρού Σταυρού να επικοινωνήσει και να
            επισκεφθεί τον φερόμενο ως δράστη.
   Άρθρο 16 – Μη εφαρμογή της σύμβασης
   Η παρούσα σύμβαση δεν εφαρμόζεται σε περίπτωση που οποιαδήποτε από τα αδικήματα που
   καθορίζονται σύμφωνα με τα άρθρα 5 έως 7 και 9 διαπράττεται εντός ενός μόνο κράτους
   μέλους, ο φερόμενος ως δράστης είναι υπήκοος του εν λόγω κράτους μέλους και βρίσκεται
   στο έδαφος του εν λόγω κράτους, και κανένα άλλο κράτος δεν έχει έρεισμα, σύμφωνα με το
   άρθρο 14 παράγραφος 1 ή 2 της παρούσας σύμβασης, να ασκήσει δικαιοδοσία· εξυπακούεται
   ότι οι διατάξεις των άρθρων 17 και 20 έως 22 της παρούσας σύμβασης, κατά περίπτωση,
   εφαρμόζονται σε αυτές τις περιπτώσεις.
   Άρθρο 17 – Διεθνής συνεργασία σε ποινικές υποθέσεις
   1.       Τα μέρη παρέχουν αμοιβαίως τη μεγαλύτερη δυνατή συνδρομή σχετικά με ποινικές
            έρευνες ή ποινικές διαδικασίες και διαδικασίες έκδοσης για τα αδικήματα που
            αναφέρονται στα άρθρα 5 έως 7 και 9 της παρούσας σύμβασης, η συνδρομή δε αυτή
            περιλαμβάνει την παροχή των αποδεικτικών στοιχείων που βρίσκονται στην κατοχή
            τους και που είναι απαραίτητα για τη διαδικασία.
EL                                               8                                           EL
 ---pagebreak---    2.     Τα μέρη εκτελούν τις υποχρεώσεις τους δυνάμει της παραγράφου 1 σύμφωνα με
          οποιεσδήποτε συνθήκες ή άλλες συμφωνίες ενδέχεται να υφίστανται μεταξύ τους για
          την αμοιβαία νομική συνδρομή. Ελλείψει τέτοιων συνθηκών ή συμφωνιών, τα μέρη
          παρέχουν αμοιβαίως συνδρομή σύμφωνα με την εθνική τους νομοθεσία.
   3.     Τα μέρη συνεργάζονται μεταξύ τους στον μεγαλύτερο δυνατό βαθμό δυνάμει των
          σχετικών νόμων, συνθηκών, συμφωνιών και διακανονισμών του συμβαλλόμενου
          μέρους που είναι ο αποδέκτης αίτησης σε σχέση με ποινικές έρευνες ή διαδικασίες
          όσον αφορά τα αδικήματα για τα οποία μπορεί να θεωρηθεί υπεύθυνη νομική
          οντότητα στο συμβαλλόμενο μέρος που υποβάλλει την αίτηση, σύμφωνα με το
          άρθρο 10 της παρούσας σύμβασης.
   4.     Κάθε συμβαλλόμενο μέρος μπορεί να εξετάσει τη θέσπιση συμπληρωματικών
          μηχανισμών για την ανταλλαγή με άλλα συμβαλλόμενα μέρη πληροφοριών ή
          αποδεικτικών στοιχείων που απαιτούνται για τη θεμελίωση ποινικής, αστικής ή
          διοικητικής ευθύνης δυνάμει του άρθρου 10.
   Άρθρο 18 – Έκδοση ή δίωξη
   1.     Το συμβαλλόμενο μέρος στο έδαφος του οποίου βρίσκεται ο φερόμενος ως δράστης,
          όταν έχει δικαιοδοσία σύμφωνα με το άρθρο 14, εφόσον δεν εκδώσει το εν λόγω
          πρόσωπο, υποχρεούται, χωρίς οποιαδήποτε εξαίρεση και ανεξάρτητα από το αν το
          αδίκημα διεπράχθη στο έδαφός του ή όχι, να παραπέμψει την υπόθεση χωρίς
          αδικαιολόγητη καθυστέρηση στις αρμόδιες αρχές του για άσκηση δίωξης, μέσω
          διαδικασιών σύμφωνα με τη νομοθεσία του εν λόγω μέρους. Οι εν λόγω αρχές
          εκδίδουν την απόφασή τους κατά τον ίδιο τρόπο όπως και για κάθε άλλο αδίκημα
          σοβαρής φύσεως σύμφωνα με τη νομοθεσία του εν λόγω μέρους.
   2.     Όταν επιτρέπεται σε ένα συμβαλλόμενο μέρος βάσει του εθνικού δικαίου του να
          εκδώσει ή να παραδώσει με άλλον τρόπο έναν υπήκοό του μόνο υπό την
          προϋπόθεση ότι το εν λόγω πρόσωπο θα επιστραφεί στη χώρα του για να εκτίσει την
          ποινή που του επιβάλλεται ως αποτέλεσμα της δίκης ή διαδικασιών για τις οποίες
          ζητήθηκε η έκδοση ή η παράδοση του εν λόγω προσώπου και τα δύο μέρη
          συμφωνούν με αυτήν την επιλογή και τους άλλους όρους που κρίνουν ενδεχομένως
          απαραίτητους, η εν λόγω υπό όρους έκδοση ή παράδοση είναι επαρκής για την
          τήρηση της υποχρέωσης που ορίζεται στην παράγραφο 1.
   Άρθρο 19 – Έκδοση
   1.     Τα αδικήματα που ορίζονται στα άρθρα 5 έως 7 και 9 της παρούσας σύμβασης,
          θεωρείται ότι περιλαμβάνονται ως αδικήματα που επισύρουν την έκδοση σε κάθε
          συμφωνία έκδοσης μεταξύ οποιωνδήποτε από τα συμβαλλόμενα μέρη πριν από την
          έναρξη ισχύος της παρούσας σύμβασης. Τα μέρη δεσμεύονται να περιλαμβάνουν
          αυτά τα αδικήματα ως αδικήματα υποκείμενα σε έκδοση σε κάθε συμφωνία έκδοσης
          που πρόκειται να συνάψουν στη συνέχεια μεταξύ τους.
   2.     Όταν ένα συμβαλλόμενο μέρος, το οποίο θέτει ως προϋπόθεση για την έκδοση
          προσώπου την ύπαρξη συμφωνίας, λαμβάνει αίτηση έκδοσης από άλλο
          συμβαλλόμενο μέρος με το οποίο δεν έχει συνάψει συμφωνία έκδοσης, το μέρος στο
          οποίο υποβάλλεται η αίτηση μπορεί, εάν το αποφασίσει, να θεωρεί την παρούσα
          σύμβαση νομική βάση για την έκδοση όσον αφορά τα αδικήματα που αναφέρονται
          στα άρθρα 5 έως 7 και 9 της παρούσας σύμβασης. Η έκδοση υπόκειται στους άλλους
          όρους που προβλέπονται από το δίκαιο του μέρους στο οποίο υποβάλλεται η αίτηση.
EL                                           9                                            EL
 ---pagebreak---    3.     Τα μέρη τα οποία δεν θέτουν ως προϋπόθεση για έκδοση την ύπαρξη συμφωνίας
          αναγνωρίζουν τα αδικήματα που αναφέρονται στα άρθρα 5 έως 7 και 9 της
          παρούσας σύμβασης ως αδικήματα που επισύρουν έκδοση μεταξύ τους, υπό τις
          προϋποθέσεις που προβλέπει η νομοθεσία του μέρους στο οποίο υποβάλλεται η
          αίτηση.
   4.     Κατά περίπτωση, τα αδικήματα που ορίζονται στα άρθρα 5 έως 7 και 9 της
          παρούσας σύμβασης, αντιμετωπίζονται για τους σκοπούς της έκδοσης μεταξύ των
          μερών ως εάν είχαν διαπραχθεί όχι μόνο στον τόπο στον οποίο έλαβαν χώρα, αλλά
          και στο έδαφος των μερών που έχουν θεμελιωμένη δικαιοδοσία σύμφωνα με το
          άρθρο 14.
   5.     Οι διατάξεις όλων των συμφωνιών έκδοσης και εκείνων που συνήφθησαν μεταξύ
          των μερών όσον αφορά τα αδικήματα που ορίζονται στα άρθρα 5 έως 7 και 9 της
          παρούσας σύμβασης, θεωρείται ότι τροποποιούνται στις σχέσεις μεταξύ των μερών
          στο βαθμό που αυτές είναι ασυμβίβαστες με την παρούσα σύμβαση.
   Άρθρο 20 – Αποκλεισμός της ρήτρας πολιτικής εξαίρεσης
   1.     Κανένα από τα αδικήματα που αναφέρονται στα άρθρα 5 έως 7 και 9 της παρούσας
          σύμβασης δεν πρέπει να θεωρηθεί, για τους σκοπούς της έκδοσης ή της αμοιβαίας
          δικαστικής συνδρομής, πολιτικό αδίκημα, αδίκημα συνδεόμενο με πολιτικό αδίκημα
          ή αδίκημα εμφορούμενο από πολιτικά κίνητρα. Κατά συνέπεια, μια αίτηση έκδοσης
          ή αμοιβαίας δικαστικής συνδρομής βασιζόμενη σε ένα τέτοιο αδίκημα δεν μπορεί να
          απορριφθεί για τον λόγο και μόνο ότι αφορά πολιτικό αδίκημα ή αδίκημα
          συνδεόμενο με πολιτικό αδίκημα ή αδίκημα εμφορούμενο από πολιτικά κίνητρα.
   2.     Με την επιφύλαξη της εφαρμογής των άρθρων 19 έως 23 της Σύμβασης της Βιέννης
          για το Δίκαιο των Συνθηκών, της 23ης Μαΐου 1969, επί των λοιπών άρθρων της
          παρούσας σύμβασης, κάθε κράτος ή η Ευρωπαϊκή Κοινότητα δύναται, τη στιγμή της
          υπογραφής ή της κατάθεσης του εγγράφου κύρωσης, αποδοχής, έγκρισης της
          σύμβασης ή προσχώρησης σε αυτή, να δηλώσει ότι επιφυλάσσεται του δικαιώματος
          να μην εφαρμόσει την παράγραφο 1 του παρόντος άρθρου, στο μέτρο που αφορά την
          έκδοση για αδίκημα που ορίζεται στην παρούσα σύμβαση. Το συμβαλλόμενο μέρος
          δεσμεύεται να εφαρμόσει αυτήν την επιφύλαξη κατά περίπτωση, με δεόντως
          αιτιολογημένη απόφαση.
   3.     Κάθε μέρος δύναται να ανακαλέσει, εν όλω ή εν μέρει, επιφύλαξη που έχει
          διατυπώσει σύμφωνα με την παράγραφο 2, με δήλωση απευθυνόμενη στον Γενικό
          Γραμματέα του Συμβουλίου της Ευρώπης, η οποία αρχίζει να ισχύει από την
          ημερομηνία παραλαβής της.
   4.     Ένα συμβαλλόμενο μέρος το οποίο διατύπωσε επιφύλαξη σύμφωνα με την
          παράγραφο 2 του παρόντος άρθρου δεν μπορεί να αξιώνει την εφαρμογή της
          παραγράφου 1 του παρόντος άρθρου από οποιοδήποτε άλλο συμβαλλόμενο μέρος·
          ωστόσο, εάν η επιφύλαξή του έχει διατυπωθεί μερικώς ή υπό προϋποθέσεις, μπορεί
          να απαιτήσει την εφαρμογή του παρόντος άρθρου κατά το μέτρο που το ίδιο το έχει
          αποδεχθεί.
   5.     Η επιφύλαξη ισχύει για περίοδο τριών ετών από την ημερομηνία έναρξης ισχύος της
          παρούσας σύμβασης έναντι του σχετικού συμβαλλόμενου μέρους. Ωστόσο, η
          επιφύλαξη μπορεί να ανανεωθεί για περιόδους της ίδιας διάρκειας.
EL                                           10                                           EL
 ---pagebreak---    6.     Δώδεκα μήνες πριν από την ημερομηνία λήξης της ισχύος της επιφύλαξης, ο Γενικός
          Γραμματέας του Συμβουλίου της Ευρώπης γνωστοποιεί τη λήξη ισχύος στον
          ενδιαφερόμενο. Το αργότερο τρεις μήνες πριν από τη λήξη της, το συμβαλλόμενο
          μέρος ενημερώνει τον Γενικό Γραμματέα του Συμβουλίου της Ευρώπης ότι διατηρεί,
          τροποποιεί ή άρει την επιφύλαξή του. Όταν ένα συμβαλλόμενο μέρος κοινοποιήσει
          στο Γενικό Γραμματέα του Συμβουλίου της Ευρώπης ότι διατηρεί την επιφύλαξή
          του, παρέχει εξηγήσεις ως προς τους λόγους που δικαιολογούν τη διατήρηση.
          Ελλείψει κοινοποίησης από το ενδιαφερόμενο μέρος, ο Γενικός Γραμματέας του
          Συμβουλίου της Ευρώπης ενημερώνει το εν λόγω μέρος ότι η επιφύλαξή του
          θεωρείται ότι έχει παραταθεί αυτομάτως για περίοδο έξι μηνών. Μη τήρηση, από το
          ενδιαφερόμενο μέρος, της πρόθεσής του να διατηρήσει ή να τροποποιήσει την
          επιφύλαξή του πριν από τη λήξη της εν λόγω προθεσμίας συνεπάγεται τη λήξη
          ισχύος της επιφύλαξης.
   7.     Σε περίπτωση που ένα μέρος δεν εκδώσει άτομο σε εφαρμογή αυτής της επιφύλαξης,
          αφού λάβει αίτηση έκδοσης από άλλο μέρος, πρέπει να υποβάλει την υπόθεση, χωρίς
          οποιαδήποτε εξαίρεση και χωρίς αδικαιολόγητη καθυστέρηση, στις αρμόδιες αρχές
          του για την άσκηση δίωξης, εκτός εάν το αιτούν μέρος και το μέρος στο οποίο
          απευθύνεται η αίτηση συμφωνήσουν διαφορετικά. Οι αρμόδιες αρχές, για τους
          σκοπούς της δίωξης στο μέρος στο οποίο απευθύνεται η αίτηση, εκδίδουν την
          απόφασή τους κατά τον ίδιο τρόπο όπως και για κάθε άλλο αδίκημα σοβαρής
          φύσεως σύμφωνα με τη νομοθεσία του εν λόγω μέρους. Το μέρος στο οποίο
          υποβάλλεται η αίτηση κοινοποιεί, χωρίς αδικαιολόγητη καθυστέρηση, την τελική
          έκβαση της διαδικασίας στο αιτούν συμβαλλόμενο μέρος και στον Γενικό
          Γραμματέα του Συμβουλίου της Ευρώπης, ο οποίος την κοινοποιεί στη διαβούλευση
          των συμβαλλομένων μερών, όπως προβλέπεται στο άρθρο 30.
   8.     Η απόφαση απόρριψης της αίτησης έκδοσης με βάση την εν λόγω επιφύλαξη
          διαβιβάζεται αμέσως στο αιτούν συμβαλλόμενο μέρος. Αν εντός ευλόγου χρονικού
          διαστήματος δεν εκδοθεί δικαστική απόφαση επί της ουσίας στο συμβαλλόμενο
          μέρος στο οποίο απευθύνεται η αίτηση σύμφωνα με την παράγραφο 7, το αιτούν
          συμβαλλόμενο μέρος μπορεί να ανακοινώσει το γεγονός αυτό στον Γενικό
          Γραμματέα του Συμβουλίου της Ευρώπης, ο οποίος υποβάλλει το θέμα στη
          διαβούλευση των συμβαλλομένων μερών, όπως προβλέπεται στο άρθρο 30. Η
          διαβούλευση αυτή εξετάζει το θέμα και διατυπώνει γνώμη σχετικά με το αν η
          απόρριψη συμμορφώνεται με τη σύμβαση και την υποβάλλει στην Επιτροπή
          Υπουργών με σκοπό την έκδοση σχετικής δήλωσης. Κατά την εκτέλεση των
          καθηκόντων της δυνάμει της παρούσας παραγράφου, η Επιτροπή Υπουργών
          συνέρχεται υπό τη σύνθεσή της που περιορίζεται στα συμβαλλόμενα κράτη.
   Άρθρο 21 – Ρήτρα περί διακρίσεων
   1.     Καμία διάταξη της παρούσας σύμβασης δεν ερμηνεύεται κατά τρόπο που να
          επιβάλλει υποχρέωση έκδοσης ή παροχής αμοιβαίας δικαστικής συνδρομής, εάν ο
          αποδέκτης της αίτησης έχει βάσιμους λόγους να πιστεύει ότι η αίτηση έκδοσης για
          αδικήματα που ορίζονται στα άρθρα 5 έως 7 και 9 ή για αμοιβαία νομική συνδρομή
          σε σχέση με τα εν λόγω αδικήματα έχει υποβληθεί με σκοπό τη δίωξη ή την τιμωρία
          προσώπου λόγω φυλής, θρησκείας, ιθαγένειας, εθνοτικής καταγωγής ή πολιτικών
          πεποιθήσεων ή ότι η ικανοποίηση της αίτησης θα μπορούσε να προκαλέσει ζημία
          στο εν λόγω πρόσωπο για οποιονδήποτε από αυτούς τους λόγους.
EL                                           11                                           EL
 ---pagebreak---    2.     Καμία διάταξη της παρούσας σύμβασης δεν ερμηνεύεται κατά τρόπο που να
          επιβάλλει υποχρέωση έκδοσης εάν το πρόσωπο το οποίο αποτελεί το αντικείμενο της
          αίτησης έκδοσης ενδέχεται να υποστεί βασανιστήρια ή απάνθρωπη και
          εξευτελιστική μεταχείριση ή τιμωρία.
   3.     Καμία διάταξη της παρούσας σύμβασης δεν ερμηνεύεται είτε κατά τρόπο που να
          επιβάλλει υποχρέωση έκδοσης εάν στο πρόσωπο το οποίο αποτελεί το αντικείμενο
          της αίτησης έκδοσης ενδέχεται να επιβληθεί θανατική ποινή ή, εάν το δίκαιο του
          μέρους στο οποίο υποβάλλεται η αίτηση δεν επιτρέπει την ισόβια κάθειρξη, σε
          ισόβια κάθειρξη χωρίς δυνατότητα αποφυλάκισης, εκτός εάν, σύμφωνα με τις
          εφαρμοστέες συμφωνίες έκδοσης, η αρχή στην οποία υποβάλλεται η αίτηση έχει την
          υποχρέωση να προβεί στην έκδοση, εφόσον το αιτούν μέρος παρέχει διαβεβαίωση
          την οποία το μέρος στο οποίο υποβάλλεται η αίτηση θεωρεί επαρκή ως προς το ότι
          δεν θα επιβληθεί θανατική ποινή ή, εάν επιβληθεί, ότι αυτή δεν θα εκτελεστεί ή ότι
          στο εν λόγω πρόσωπο δεν θα επιβληθεί ισόβια κάθειρξη χωρίς δυνατότητα
          αποφυλάκισης.
   Άρθρο 22 – Αυθόρμητη παροχή πληροφοριών
   1.     Με την επιφύλαξη των δικών τους ερευνών ή διαδικασιών, οι αρμόδιες αρχές
          συμβαλλόμενου μέρους μπορούν, χωρίς προηγούμενο αίτημα, να διαβιβάσουν στις
          αρμόδιες αρχές άλλου συμβαλλομένου μέρους πληροφορίες ληφθείσες στο πλαίσιο
          των δικών τους ερευνών, όταν κρίνουν ότι η αποκάλυψη των πληροφοριών αυτών
          ενδέχεται να βοηθήσει το μέρος που τις λαμβάνει κατά την έναρξη ή τη διεξαγωγή
          ερευνών ή διαδικασιών, ή ενδέχεται να οδηγήσει σε αίτημα από το εν λόγω μέρος
          δυνάμει της παρούσας σύμβασης.
   2.     Το μέρος που παρέχει τις πληροφορίες μπορεί, σύμφωνα με το εθνικό του δίκαιο, να
          εξαρτήσει από όρους τη χρήση αυτών των πληροφοριών από το μέρος που λαμβάνει
          τις πληροφορίες.
   3.     Το μέρος που λαμβάνει τις πληροφορίες δεσμεύεται από τους όρους αυτούς.
   4.     Ωστόσο, κάθε μέρος μπορεί, οποτεδήποτε, με δήλωση που απευθύνεται στον Γενικό
          Γραμματέα του Συμβουλίου της Ευρώπης, να δηλώσει ότι επιφυλάσσεται του
          δικαιώματος να μη δεσμεύεται από τους όρους που επιβάλλονται από το μέρος που
          παρέχει τις πληροφορίες, σύμφωνα με την παράγραφο 2 ανωτέρω, εκτός εάν λάβει
          προηγούμενη ανακοίνωση για τη φύση των πληροφοριών που θα παρασχεθούν και
          συμφωνεί με τη διαβίβασή τους.
   Άρθρο 23 – Υπογραφή και έναρξη ισχύος
   1.     Η παρούσα σύμβαση είναι ανοικτή για υπογραφή από τα κράτη μέλη του
          Συμβουλίου της Ευρώπης, την Ευρωπαϊκή Κοινότητα και κράτη μη μέλη που
          συμμετείχαν στην κατάρτισή της.
   2.     Η παρούσα σύμβαση υπόκειται σε κύρωση, αποδοχή ή έγκριση. Οι πράξεις
          κύρωσης, αποδοχής ή έγκρισης κατατίθενται στον Γενικό Γραμματέα του
          Συμβουλίου της Ευρώπης.
   3.     Η παρούσα σύμβαση τίθεται σε ισχύ την πρώτη ημέρα του μηνός που έπεται της
          εκπνοής τρίμηνης περιόδου από την ημερομηνία κατά την οποία έξι υπογράφοντες,
          συμπεριλαμβανομένων τουλάχιστον τεσσάρων κρατών μελών του Συμβουλίου της
EL                                           12                                              EL
 ---pagebreak---           Ευρώπης, θα έχουν εκφράσει τη συναίνεσή τους να δεσμεύονται από τη σύμβαση,
          σύμφωνα με τις διατάξεις της παραγράφου 2.
   4.     Σε ό,τι αφορά κάθε υπογράφον μέρος που θα έχει εκφράσει σε μεταγενέστερο χρόνο
          τη συναίνεσή του να δεσμευτεί από τη σύμβαση, αυτή θα αρχίσει να ισχύει την
          πρώτη ημέρα του μηνός που έπεται της εκπνοής τρίμηνης περιόδου από την
          ημερομηνία που θα έχει εκφραστεί η συναίνεση για δέσμευση από τη σύμβαση,
          σύμφωνα με τις διατάξεις της παραγράφου 2.
   Άρθρο 24 – Προσχώρηση στη σύμβαση
   1.     Μετά την έναρξη ισχύος της παρούσας σύμβασης, η Επιτροπή Υπουργών του
          Συμβουλίου της Ευρώπης, μετά από διαβούλευση και εξασφάλιση της ομόφωνης
          συγκατάθεσης των μερών της σύμβασης, δύναται να καλέσει οποιοδήποτε κράτος,
          το οποίο δεν είναι μέλος του Συμβουλίου της Ευρώπης και δεν μετείχε στην
          κατάρτισή της, να προσχωρήσει στην παρούσα σύμβαση. Η σχετική απόφαση
          λαμβάνεται από την πλειοψηφία, όπως προβλέπεται στο άρθρο 20 στοιχείο δ του
          καταστατικού του Συμβουλίου της Ευρώπης και με ομόφωνη ψήφο των
          εκπροσώπων των μερών που έχουν δικαίωμα να μετέχουν στην Επιτροπή
          Υπουργών.
   2.     Σε ό,τι αφορά κάθε κράτος που προσχωρεί στη σύμβαση δυνάμει της παραγράφου 1
          ανωτέρω, η σύμβαση αρχίζει να ισχύει την πρώτη ημέρα του μηνός που έπεται της
          εκπνοής τρίμηνης περιόδου από την ημερομηνία κατάθεσης του εγγράφου
          προσχώρησης στον Γενικό Γραμματέα του Συμβουλίου της Ευρώπης.
   Άρθρο 25 – Εδαφική εφαρμογή
   1.     Κάθε κράτος ή η Ευρωπαϊκή Κοινότητα δύναται, τη στιγμή της υπογραφής ή της
          κατάθεσης του εγγράφου επικύρωσης, αποδοχής, έγκρισης ή προσχώρησης, να
          ορίσει το ή τα εδάφη στα οποία θα εφαρμόζεται η παρούσα σύμβαση.
   2.     Κάθε μέρος δύναται, σε οποιοδήποτε μεταγενέστερο χρόνο και με δήλωση
          απευθυνόμενη στον Γενικό Γραμματέα του Συμβουλίου της Ευρώπης, να επεκτείνει
          την εφαρμογή της παρούσας σύμβασης σε οποιοδήποτε άλλο έδαφος οριζόμενο στην
          εν λόγω δήλωση. Όσον αφορά ένα τέτοιο έδαφος, η σύμβαση τίθεται σε ισχύ την
          πρώτη ημέρα του μηνός που έπεται της εκπνοής τρίμηνης περιόδου από την
          ημερομηνία παραλαβής της δήλωσης από τον Γενικό Γραμματέα.
   3.     Κάθε δήλωση που υποβάλλεται σύμφωνα με τις δύο προηγούμενες παραγράφους
          μπορεί, όσον αφορά οποιοδήποτε έδαφος αναφέρεται στην εν λόγω δήλωση, να
          ανακληθεί μέσω ειδοποίησης απευθυνόμενης στον Γενικό Γραμματέα του
          Συμβουλίου της Ευρώπης. Η ανάκληση αρχίζει να ισχύει την πρώτη ημέρα του
          μηνός που έπεται της εκπνοής τρίμηνης περιόδου από την ημερομηνία παραλαβής
          της ειδοποίησης από τον Γενικό Γραμματέα.
   Άρθρο 26 – Αποτελέσματα της σύμβασης
   1.     Η παρούσα σύμβαση συμπληρώνει ισχύουσες πολυμερείς ή διμερείς συνθήκες ή
          συμφωνίες μεταξύ των μερών, συμπεριλαμβανομένων των διατάξεων των
          ακόλουθων συνθηκών του Συμβουλίου της Ευρώπης:
EL                                            13                                         EL
 ---pagebreak---           –        Ευρωπαϊκή Σύμβαση περί εκδόσεως η οποία άνοιξε προς υπογραφή, στο
                   Παρίσι, στις 13 Δεκεμβρίου 1957 (ETS αριθ. 24)·
          –        Ευρωπαϊκή Σύμβαση για την αμοιβαία δικαστική συνδρομή επί ποινικών
                   υποθέσεων η οποία άνοιξε προς υπογραφή, στο Στρασβούργο, στις 20
                   Απριλίου 1959 (ETS αριθ. 30)·
          –        Ευρωπαϊκή Σύμβαση για την καταστολή της τρομοκρατίας η οποία άνοιξε
                   προς υπογραφή, στο Στρασβούργο, στις 27 Ιανουαρίου 1977 (ETS αριθ.
                   90)·
          –        Πρόσθετο πρωτόκολλο στην Ευρωπαϊκή Σύμβαση για την αμοιβαία
                   δικαστική συνδρομή επί ποινικών υποθέσεων το οποίο άνοιξε προς
                   υπογραφή, στο Στρασβούργο, στις 17 Μαρτίου 1978 (ETS αριθ. 99)·
          –        Δεύτερο πρόσθετο πρωτόκολλο στην Ευρωπαϊκή Σύμβαση για την
                   αμοιβαία δικαστική συνδρομή επί ποινικών υποθέσεων το οποίο άνοιξε
                   προς υπογραφή, στο Στρασβούργο, στις 8 Νοεμβρίου 2001 (ETS αριθ.
                   182)·
          –        Πρωτόκολλο για την τροποποίηση της Ευρωπαϊκής Σύμβασης για την
                   καταστολή της τρομοκρατίας το οποίο άνοιξε προς υπογραφή, στο
                   Στρασβούργο, στις 15 Μαΐου 2003 (ETS αριθ. 190)·
   2.     Αν δύο ή περισσότερα συμβαλλόμενα μέρη έχουν ήδη συνάψει συμφωνία ή συνθήκη
          για τα θέματα που ρυθμίζει η παρούσα σύμβαση ή έχουν συνάψει άλλου είδους
          σχέσεις σχετικά με τα θέματα αυτά, ή ενδέχεται να το πράξουν στο μέλλον, έχουν
          επίσης το δικαίωμα να εφαρμόζουν την εν λόγω συμφωνία ή συνθήκη ή να
          ρυθμίζουν τις σχέσεις αυτές ανάλογα. Ωστόσο, όταν τα συμβαλλόμενα μέρη
          συνάπτουν σχέσεις όσον αφορά τα θέματα που ρυθμίζει η παρούσα σύμβαση
          διαφορετικές από αυτές που ρυθμίζονται στη σύμβαση, οφείλουν να το πράττουν
          κατά τρόπο συμβατό με τους στόχους και τις αρχές της σύμβασης.
   3.     Τα μέρη της Σύμβασης που είναι μέλη της Ευρωπαϊκής Ένωσης εφαρμόζουν, στις
          αμοιβαίες σχέσεις τους, τους κοινοτικούς κανόνες και τους κανόνες της Ευρωπαϊκής
          Ένωσης, στον βαθμό που υπάρχουν κοινοτικοί κανόνες ή κανόνες της Ευρωπαϊκής
          Ένωσης οι οποίοι διέπουν το συγκεκριμένο ζήτημα και ισχύουν στην προκειμένη
          περίπτωση, με την επιφύλαξη του στόχου και του σκοπού της παρούσας σύμβασης,
          καθώς και με την επιφύλαξη της πλήρους εφαρμογής της μαζί με τα λοιπά μέρη.
   4.     Καμία διάταξη της παρούσας σύμβασης δεν επηρεάζει άλλα δικαιώματα,
          υποχρεώσεις και ευθύνες μέρους και προσώπων σύμφωνα με το διεθνές δίκαιο,
          συμπεριλαμβανομένου του διεθνούς ανθρωπιστικού δικαίου.
   5.     Οι δραστηριότητες των ενόπλων δυνάμεων κατά τη διάρκεια ένοπλων συγκρούσεων,
          όπως αυτοί οι όροι ερμηνεύονται βάσει του διεθνούς ανθρωπιστικού δικαίου, οι
          οποίες διέπονται από το εν λόγω δίκαιο, δεν διέπονται από την παρούσα σύμβαση,
          και οι δραστηριότητες που αναλαμβάνονται από τις ένοπλες δυνάμεις ενός μέρους
          κατά την άσκηση των επίσημων καθηκόντων τους, εφόσον διέπονται από άλλους
          κανόνες του διεθνούς δικαίου, δεν διέπονται από την παρούσα σύμβαση.
   Άρθρο 27 – Τροποποιήσεις της σύμβασης
   1.     Τροποποιήσεις της παρούσας σύμβασης μπορούν να προταθούν από κάθε μέρος,
          από την Επιτροπή Υπουργών του Συμβουλίου της Ευρώπης ή στο πλαίσιο της
          διαβούλευσης των συμβαλλομένων μερών.
EL                                            14                                           EL
 ---pagebreak---    2.      Κάθε πρόταση για τροποποίηση γνωστοποιείται από τον Γενικό Γραμματέα του
           Συμβουλίου της Ευρώπης στα μέρη.
   3.      Επιπλέον, κάθε τροποποίηση που προτείνεται από μέρος ή από την Επιτροπή
           Υπουργών κοινοποιείται στη διαβούλευση των συμβαλλομένων μερών, η οποία
           υποβάλλει στην Επιτροπή Υπουργών την γνώμη της σχετικά με την προτεινόμενη
           τροποποίηση.
   4.      Η Επιτροπή Υπουργών εξετάζει την προτεινόμενη τροποποίηση και κάθε γνώμη
           υποβληθείσα από τη διαβούλευση των συμβαλλομένων μερών και δύναται να
           εγκρίνει την τροποποίηση.
   5.      Το κείμενο κάθε τροποποίησης που εγκρίνεται από την Επιτροπή Υπουργών
           σύμφωνα με την παράγραφο 4 διαβιβάζεται στα συμβαλλόμενα μέρη για αποδοχή.
   6.      Κάθε τροποποίηση που εγκρίνεται σύμφωνα με την παράγραφο 4 τίθεται σε ισχύ την
           τριακοστή ημέρα αφότου όλα τα μέρη ειδοποιήσουν τον Γενικό Γραμματέα ότι την
           έχουν αποδεχθεί.
   Άρθρο 28 – Αναθεώρηση του προσαρτήματος
   1.      Για την επικαιροποίηση του καταλόγου των συνθηκών στο προσάρτημα, μπορούν να
           προταθούν τροποποιήσεις από κάθε συμβαλλόμενο μέρος ή από την Επιτροπή
           Υπουργών. Αυτές οι προτάσεις τροποποιήσεων αφορούν μόνο παγκόσμιες συνθήκες
           συναφθείσες στο πλαίσιο του συστήματος των Ηνωμένων Εθνών, οι οποίες αφορούν
           ειδικά τη διεθνή τρομοκρατία και έχουν τεθεί σε ισχύ. Οι προτάσεις
           γνωστοποιούνται από τον Γενικό Γραμματέα του Συμβουλίου της Ευρώπης στα
           μέρη.
   2.      Αφού ζητήσει τη γνώμη των τρίτων μερών, η Επιτροπή Υπουργών δύναται να
           εγκρίνει την προτεινόμενη τροποποίηση με την πλειοψηφία που προβλέπει το
           άρθρο 20 στοιχείο δ του καταστατικού του Συμβουλίου της Ευρώπης. Η
           τροποποίηση αρχίζει να ισχύει μετά τη λήξη της προθεσμίας ενός έτους από την
           ημερομηνία της διαβίβασής της στα μέρη. Κατά τη διάρκεια της περιόδου αυτής,
           κάθε μέρος μπορεί να κοινοποιήσει στον Γενικό Γραμματέα του Συμβουλίου της
           Ευρώπης τυχόν αντιρρήσεις για την έναρξη ισχύος της τροποποίησης σε σχέση με το
           εν λόγω μέρος.
   3.      Εάν το ένα τρίτο από τα μέρη κοινοποιήσει στον Γενικό Γραμματέα του Συμβουλίου
           της Ευρώπης ένσταση κατά της έναρξης ισχύος της τροποποίησης, η τροποποίηση
           δεν τίθεται σε ισχύ.
   4.      Εάν λιγότερο από το ένα τρίτο των μερών κοινοποιήσει ένσταση, η τροποποίηση
           τίθεται σε ισχύ για τα συμβαλλόμενα μέρη που δεν έχουν κοινοποιήσει αντιρρήσεις.
   5.      Εφόσον μια τροποποίηση έχει αρχίσει να ισχύει σύμφωνα με την παράγραφο 2 και
           συμβαλλόμενο μέρος έχει κοινοποιήσει ένσταση, η τροποποίηση τίθεται σε ισχύ για
           το οικείο συμβαλλόμενο μέρος την πρώτη ημέρα του μήνα που ακολουθεί την
           ημερομηνία κατά την οποία το μέρος κοινοποιεί στον Γενικό Γραμματέα του
           Συμβουλίου της Ευρώπης την αποδοχή της.
   Άρθρο 29 – Διευθέτηση διαφορών
   Σε περίπτωση διαφοράς μεταξύ των μερών ως προς την ερμηνεία ή την εφαρμογή της
   παρούσας σύμβασης, τα μέρη επιδιώκουν επίλυση της διαφοράς με διαπραγμάτευση ή με
EL                                            15                                            EL
 ---pagebreak---    κάθε άλλο ειρηνικό μέσο της επιλογής τους, περιλαμβανομένης της παραπομπής της
   διαφοράς σε διαιτητικό δικαστήριο, οι αποφάσεις του οποίου είναι δεσμευτικές για τα μέρη
   της διαφοράς, ή στο Διεθνές Δικαστήριο, όπως έχει συμφωνηθεί από τα ενδιαφερόμενα μέρη.
   Άρθρο 30 – Διαβούλευση με τα μέρη
   1.      Τα συμβαλλόμενα μέρη διενεργούν τακτικές διαβουλεύσεις με στόχο:
           α.       την υποβολή προτάσεων για τη διευκόλυνση ή τη βελτίωση της
                    αποτελεσματικής χρήσης και εφαρμογής της παρούσας σύμβασης,
                    συμπεριλαμβανομένου του εντοπισμού τυχόν προβλημάτων και των
                    αποτελεσμάτων κάθε δήλωσης που γίνεται σύμφωνα με την παρούσα
                    σύμβαση·
           β.       τη διατύπωση της γνώμης τους σχετικά με τη συμμόρφωση της απόρριψης
                    έκδοσης που τους έχει υποβληθεί σύμφωνα με το άρθρο 20 παράγραφος 8·
           γ.       την υποβολή προτάσεων για την τροποποίηση της παρούσας σύμβασης
                    σύμφωνα με το άρθρο 27·
           δ.       τη διατύπωση της γνώμης τους σχετικά με κάθε πρόταση τροποποίησης της
                    παρούσας σύμβασης η οποία τους έχει υποβληθεί σύμφωνα με το άρθρο 27
                    παράγραφος 3·
           ε.       τη διατύπωση γνώμης για οποιοδήποτε θέμα αφορά την εφαρμογή της
                    παρούσας σύμβασης και τη διευκόλυνση της ανταλλαγής πληροφοριών
                    σχετικά με σημαντικές νομικές, πολιτικές ή τεχνολογικές εξελίξεις.
   2.      Η διαβούλευση των μερών συγκαλείται από τον Γενικό Γραμματέα του Συμβουλίου
           της Ευρώπης, όποτε το κρίνει αναγκαίο και, σε κάθε περίπτωση, όταν η πλειοψηφία
           των μερών ή της Επιτροπής Υπουργών ζητήσει τη σύγκλησή της.
   3.      Τα μέρη επικουρούνται από τη Γραμματεία του Συμβουλίου της Ευρώπης κατά την
           εκτέλεση των καθηκόντων τους δυνάμει του παρόντος άρθρου.
   Άρθρο 31 – Καταγγελία
   1.      Κάθε συμβαλλόμενο μέρος δύναται, ανά πάσα χρονική στιγμή, να καταγγείλει την
           παρούσα σύμβαση απευθύνοντας σχετική γνωστοποίηση στον Γενικό Γραμματέα
           του Συμβουλίου της Ευρώπης.
   2.      Η καταγγελία αρχίζει να ισχύει την πρώτη ημέρα του μηνός που έπεται της εκπνοής
           τρίμηνης περιόδου από την ημερομηνία παραλαβής της γνωστοποίησης από τον
           Γενικό Γραμματέα.
   Άρθρο 32 – Γνωστοποίηση
   Ο Γενικός Γραμματέας του Συμβουλίου της Ευρώπης γνωστοποιεί στα κράτη μέλη του
   Συμβουλίου της Ευρώπης, στην Ευρωπαϊκή Κοινότητα, στα τρίτα κράτη που έχουν
   συμμετάσχει στην κατάρτιση της παρούσας σύμβασης, καθώς και σε κάθε κράτος το οποίο
   έχει προσχωρήσει ή έχει προσκληθεί να προσχωρήσει στην παρούσα σύμβαση:
          α.       κάθε υπογραφή·
          β.       κάθε κατάθεση πράξης κύρωσης, αποδοχής, έγκρισης ή προσχώρησης·
EL                                            16                                            EL
 ---pagebreak---           γ.      κάθε ημερομηνία έναρξης ισχύος της παρούσας σύμβασης σύμφωνα με το
                  άρθρο 23·
          δ.      κάθε δήλωση δυνάμει του άρθρου 1 παράγραφος 2, του άρθρου 22
                  παράγραφος 4, και του άρθρου 25·
          ε.      κάθε άλλη πράξη, γνωστοποίηση ή κοινοποίηση που άπτεται της παρούσας
                  σύμβασης.
   Σε πιστοποίηση των οποίων οι υπογράφοντες, όντας νόμιμα εξουσιοδοτημένοι γι’ αυτό,
   υπέγραψαν την παρούσα σύμβαση.
   Συντάχθηκε στη Βαρσοβία, την 16η Μαΐου 2005, στην αγγλική και γαλλική γλώσσα, με
   αμφότερα τα κείμενα να είναι εξίσου αυθεντικά, σε ένα και μόνο αντίγραφο το οποίο θα
   κατατεθεί στο αρχείο του Συμβουλίου της Ευρώπης. Ο Γενικός Γραμματέας του Συμβουλίου
   της Ευρώπης διαβιβάζει κυρωμένο αντίγραφο σε καθένα από τα κράτη μέλη του Συμβουλίου
   της Ευρώπης, στην Ευρωπαϊκή Κοινότητα, στα τρίτα κράτη που συμμετείχαν στην κατάρτιση
   της παρούσας σύμβασης, και σε κάθε κράτος το οποίο έχει κληθεί να προσχωρήσει σε αυτήν.
   Προσάρτημα
   1.      Σύμβαση για την καταστολή της παράνομης κατάληψης αεροσκαφών, που
           υπογράφηκε στη Χάγη στις 16 Δεκεμβρίου 1970·
   2.      Σύμβαση για την καταστολή παράνομων πράξεων κατά της ασφάλειας της πολιτικής
           αεροπορίας, που συνάφθηκε στο Μόντρεαλ στις 23 Σεπτεμβρίου 1971·
   3.      Σύμβαση για την πρόληψη και την τιμωρία εγκλημάτων που στρέφονται κατά των
           διεθνώς προστατευομένων προσώπων συμπεριλαμβανομένων και των διπλωματικών
           αντιπροσώπων, που εγκρίθηκε στη Νέα Υόρκη στις 14 Δεκεμβρίου 1973·
   4.      Διεθνής Σύμβαση κατά της σύλληψης ομήρων, που εγκρίθηκε στη Νέα Υόρκη στις
           17 Δεκεμβρίου 1979·
   5.      Σύμβαση για τη φυσική προστασία του πυρηνικού υλικού, που εγκρίθηκε στη
           Βιέννη στις 3 Μαρτίου 1980·
   6.      Πρωτόκολλο για την καταστολή παράνομων πράξεων βίας σε αερολιμένες που
           εξυπηρετούν τη διεθνή πολιτική αεροπορία, που υπογράφηκε στο Μόντρεαλ στις 24
           Φεβρουαρίου 1988·
   7.      Σύμβαση για την καταστολή των παράνομων πράξεων κατά της ασφάλειας της
           ναυσιπλοΐας, που υπογράφηκε στη Ρώμη στις 10 Μαρτίου 1988·
   8.      Πρωτόκολλο για την καταστολή παράνομων πράξεων κατά της ασφάλειας των
           σταθερών εγκαταστάσεων στην υφαλοκρηπίδα, που υπογράφηκε στη Ρώμη στις 10
           Μαρτίου 1988·
   9.      Διεθνής Σύμβαση για την καταστολή τρομοκρατικών βομβιστικών επιθέσεων, που
           εγκρίθηκε στη Νέα Υόρκη στις 15 Δεκεμβρίου 1997·
   10.     Διεθνής Σύμβαση για την καταστολή της χρηματοδότησης της τρομοκρατίας, που
           εγκρίθηκε στη Νέα Υόρκη στις 9 Δεκεμβρίου 1999·
EL                                           17                                            EL
 ---pagebreak---    11.  Διεθνής Σύμβαση για την εξάλειψη των πράξεων πυρηνικής τρομοκρατίας, που
        εγκρίθηκε στη Νέα Υόρκη στις 13 Απριλίου 20051.
   1
       Τροποποίηση του προσαρτήματος που εγκρίθηκε από τους αντιπροσώπους των υπουργών κατά τη
       1034η συνεδρίασή τους (11 Σεπτεμβρίου 2008, θέση 10.1) και τέθηκε σε ισχύ στις 13 Σεπτεμβρίου
       2009, σύμφωνα με το άρθρο 28 της σύμβασης.
EL                                              18                                                   EL


Σημαντική ανακοίνωση νομικού περιεχομένου

|

52008PC0092(01)

Πρόταση αποφαση του Συμβουλιου για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορών  /* COM/2008/0092 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.2.2008COM(2008) 92 τελικό2008/0040 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Μετά τις αποφάσεις του Δικαστηρίου των Ευρωπαϊκών Κοινοτήτων στις υποθέσεις “ανοικτού ουρανού”, όπως αποκαλούνται, το Συμβούλιο έδωσε στις 5 Ιουνίου 2003 εντολή στην Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων που περιέχουν οι υπάρχουσες συμφωνίες από μια συμφωνία με την Κοινότητα[1] («οριζόντια εντολή»). Στόχος αυτών των συμφωνιών είναι η παροχή, σε όλους τους κοινοτικούς αερομεταφορείς, δικαιώματος ισότιμης πρόσβασης στα αεροπορικά δρομολόγια μεταξύ της Κοινότητας και τρίτων χωρών και η ευθυγράμμιση με το κοινοτικό δίκαιο των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Κοινότητας και τρίτων χωρών. |120 | Γενικό πλαίσιο Οι διεθνείς αεροπορικές συνδέσεις μεταξύ κρατών μελών και τρίτων χωρών διέπονται κατά κανόνα από διμερείς συμφωνίες αεροπορικών μεταφορών μεταξύ κρατών μελών και τρίτων χωρών, από τα παραρτήματα των συμφωνιών αυτών και από άλλες συναφείς διμερείς ή πολυμερείς ρυθμίσεις. Οι συνήθεις ρήτρες περί καθορισμού αερομεταφορέα που περιέχονται στις διμερείς συμφωνίες αεροπορικών μεταφορών των κρατών μελών παραβιάζουν το κοινοτικό δίκαιο. Επιτρέπουν στην τρίτη χώρα να απορρίψει, να ανακαλέσει ή να αναστείλει τις άδειες εκμετάλλευσης ή τις άδειες τεχνικής φύσεως ενός αερομεταφορέα, ο οποίος έχει καθορισθεί από κάποιο κράτος μέλος αλλά δεν ανήκει ουσιαστικά και δεν είναι πραγματικά υπό τον έλεγχο του συγκεκριμένου κράτους μέλους ή υπηκόων του. Αυτό διαπιστώθηκε ότι αποτελεί διάκριση σε βάρος κοινοτικών αερομεταφορέων που είναι εγκατεστημένοι στο έδαφος κράτους μέλους αλλά ανήκουν σε υπηκόους άλλων κρατών μελών και ελέγχονται από αυτούς. Αυτό αντιβαίνει στο άρθρο 43 της Συνθήκης, το οποίο εγγυάται στους υπηκόους των κρατών μελών που ασκούν το δικαίωμα ελεύθερης εγκατάστασης την ίδια μεταχείριση στο κράτος μέλος υποδοχής τους με εκείνη της οποίας απολαύουν οι υπήκοοι του συγκεκριμένου κράτους μέλους. Υπάρχουν και άλλα ζητήματα, όπως η φορολόγηση των αεροπορικών καυσίμων ή οι ναύλοι που επιβάλλουν οι αερομεταφορείς τρίτων χωρών στα ενδοκοινοτικά δρομολόγια ή οι υποχρεωτικές εμπορικές συμφωνίες μεταξύ αεροπορικών εταιρειών, στα οποία πρέπει να εξασφαλισθεί συμμόρφωση με το κοινοτικό δίκαιο με την τροποποίηση ή τη συμπλήρωση των διατάξεων των διμερών συμφωνιών αεροπορικών μεταφορών μεταξύ κρατών μελών και τρίτων χωρών. |130 | Ισχύουσες διατάξεις στον τομέα της πρότασης Οι διατάξεις της προτεινόμενης συμφωνίας αντικαθιστούν ή συμπληρώνουν τις υπάρχουσες διατάξεις δεκαπέντε διμερών συμφωνιών αεροπορικών μεταφορών μεταξύ κρατών μελών και της Δημοκρατίας του Καζακστάν. |140 | Συνοχή με άλλες πολιτικές και στόχους της Ένωσης Η συμφωνία εξυπηρετεί θεμελιώδη στόχο της εξωτερικής πολιτικής αερομεταφορών της Κοινότητας διότι ευθυγραμμίζει τις υπάρχουσες διμερείς συμφωνίες αεροπορικών μεταφορών με το κοινοτικό δίκαιο. |Διαβούλευση με τα ενδιαφερομενα μερη και εκτιμηση αντικτυπου |Διαβούλευση με τα ενδιαφερόμενα μέρη |211 | Μέθοδοι διαβούλευσης, κύριοι τομείς στόχου και γενικά χαρακτηριστικά των ερωτηθέντων Καθόλη τη διάρκεια των διαπραγματεύσεων, πραγματοποιήθηκαν διαβουλεύσεις με τα κράτη μέλη και εκπροσώπους του κλάδου. |212 | Σύνοψη των απαντήσεων και τρόπος με τον οποίον λήφθηκαν υπόψη Λήφθηκαν υπόψη τα σχόλια που διατύπωσαν τα κράτη μέλη και ο κλάδος. |Νομικά στοιχεια της προτασης |305 | Συνοπτική παρουσίαση της προτεινόμενης δράσης Σύμφωνα με τους μηχανισμούς και τις οδηγίες που περιελάμβανε το παράρτημα της «οριζόντιας εντολής», η Επιτροπή έχει διαπραγματευθεί με τη Δημοκρατία του Καζακστάν συμφωνία, η οποία αντικαθιστά ορισμένες διατάξεις των υφιστάμενων διμερών συμφωνιών μεταξύ κρατών μελών και της Δημοκρατίας του Καζακστάν στον τομέα των αεροπορικών μεταφορών. Το άρθρο 2 της συμφωνίας αντικαθιστά τις συνήθεις ρήτρες περί καθορισμού του αερομεταφορέα από μια ρήτρα καθορισμού κοινοτικού αερομεταφορέα που επιτρέπει σε όλους τους κοινοτικούς αερομεταφορείς να απολαύουν του δικαιώματος εγκατάστασης. Τα άρθρα 4 και 5 της συμφωνίας αφορούν δύο τύπους ρητρών που άπτονται θεμάτων κοινοτικής αρμοδιότητας. Το άρθρο 4 αφορά τη φορολόγηση των αεροπορικών καυσίμων, η οποία έχει εναρμονισθεί με την οδηγία 2003/96/EΚ του Συμβουλίου σχετικά με την αναδιάρθρωση του κοινοτικού πλαισίου φορολόγησης των ενεργειακών προϊόντων και της ηλεκτρικής ενέργειας, και ιδίως με το άρθρο 14 παράγραφος 2. Το άρθρο 5 (τιμολόγηση) επιλύει τις διαφορές μεταξύ των υφιστάμενων διμερών συμφωνιών αεροπορικών μεταφορών και του κανονισμού αριθ. 2409/92 του Συμβουλίου για τη διαμόρφωση των ναύλων των αεροπορικών γραμμών, ο οποίος απαγορεύει στους αερομεταφορείς τρίτων χωρών να διαμορφώνουν τις τιμές των ναύλων σε αεροπορικές μεταφορές εξ ολοκλήρου εντός της Κοινότητας. Το άρθρο 6 ευθυγραμμίζει με το κοινοτικό δίκαιο περί ανταγωνισμού διατάξεις των διμερών συμφωνιών, οι οποίες είναι σαφώς κατά του ανταγωνισμού (υποχρεωτικές εμπορικές συμφωνίες μεταξύ αεροπορικών εταιρειών). |310 | Νομική βάση Άρθρο 80 παράγραφος 2 και άρθρο 300 παράγραφος 2 της συνθήκης ΕΚ. |329 | Αρχή της επικουρικότητας Η πρόταση βασίζεται εξ ολοκλήρου στην “οριζόντια εντολή” που έδωσε το Συμβούλιο, λαμβανομένων υπόψη των θεμάτων που καλύπτουν το κοινοτικό δίκαιο και τις διμερείς συμφωνίες αεροπορικών μεταφορών. |Αρχή της αναλογικότητας Η συμφωνία τροποποιεί ή συμπληρώνει διατάξεις των διμερών συμφωνιών αεροπορικών μεταφορών, μόνον εφόσον αυτό είναι αναγκαίο για να εξασφαλισθεί συμμόρφωση προς το κοινοτικό δίκαιο. |Επιλογή μέσων |342 | Η προτεινόμενη συμφωνία μεταξύ της Κοινότητας και της Δημοκρατίας του Καζακστάν αποτελεί το πλέον αποτελεσματικό μέσο για την εναρμόνιση με το κοινοτικό δίκαιο όλων των υφιστάμενων διμερών συμφωνιών μεταξύ κρατών μελών και της Δημοκρατίας του Καζακστάν στον τομέα των αεροπορικών μεταφορών. |Δημοσιονομικές Επιπτώσεις |409 | Η πρόταση δεν έχει καμία επίπτωση στον κοινοτικό προϋπολογισμό. |προσθετεσ πληροφοριεσ |510 | Απλούστευση |511 | Η πρόταση απλουστεύει τη νομοθεσία. |512 | Οι διατάξεις μίας και μόνον συμφωνίας με την Κοινότητα θα αντικαταστήσουν ή θα συμπληρώσουν τις σχετικές διατάξεις των διμερών συμφωνιών μεταξύ κρατών μελών και της Δημοκρατίας του Καζακστάν στον τομέα των αεροπορικών μεταφορών. |570 | Αναλυτική εξήγηση της πρότασης Σύμφωνα με την τυπική διαδικασία που ακολουθείται για την υπογραφή και τη σύναψη διεθνών συμφωνιών, ζητείται από το Συμβούλιο να εγκρίνει τις αποφάσεις για την υπογραφή και την προσωρινή εφαρμογή και για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορών και να ορίσει τα πρόσωπα που είναι αρμόδια να υπογράψουν τη συμφωνία εξ ονόματος της Κοινότητας. |1.  ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής[2],Εκτιμώντας τα ακόλουθα:(1) Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(2) Η Επιτροπή διαπραγματεύθηκε, εξ ονόματος της Κοινότητας, συμφωνία με τη Δημοκρατία του Καζακστάν σχετικά με ορισμένες πτυχές των αεροπορικών μεταφορών, με βάση τους μηχανισμούς και τις οδηγίες που περιλάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(3) Η συμφωνία που έχει διαπραγματευθεί η Επιτροπή είναι σκόπιμο να υπογραφεί και να τεθεί προσωρινά σε εφαρμογή, υπό την επιφύλαξη της ενδεχόμενης σύναψής της σε μεταγενέστερη ημερομηνία,ΑΠΟΦΑΣΙΖΕΙ:Άρθρο μόνο1. Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι αρμόδιο(α) να υπογράψει(ουν), εξ ονόματος της Κοινότητας, τη συμφωνία μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορών, υπό την επιφύλαξη της σύναψης της συμφωνίας σε μεταγενέστερη ημερομηνία.2. Η συμφωνία, ενόσω εκκρεμεί η έναρξη ισχύος της, εφαρμόζεται προσωρινά από την πρώτη ημέρα του πρώτου μηνός που έπεται της ημερομηνίας κατά την οποία τα συμβαλλόμενα μέρη κοινοποιούν αμοιβαία την ολοκλήρωση των διαδικασιών που είναι αναγκαίες προς το σκοπό αυτό. Ο Πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 9 παράγραφος 2 της συμφωνίας.3. Το κείμενο της συμφωνίας επισυνάπτεται στην παρούσα απόφαση.Βρυξέλλες, […]Για το ΣυμβούλιοΟ Πρόεδρος2008/0040 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,την πρόταση της Επιτροπής[3],τη γνώμη του Ευρωπαϊκού Κοινοβουλίου[4],Εκτιμώντας τα ακόλουθα:(1) Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(2) Η Επιτροπή διαπραγματεύθηκε, εξ ονόματος της Κοινότητας, συμφωνία με τη Δημοκρατία του Καζακστάν σχετικά με ορισμένες πτυχές των αεροπορικών μεταφορών, με βάση τους μηχανισμούς και τις οδηγίες που περιλάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες για την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(3) Η συμφωνία αυτή υπογράφηκε εξ ονόματος της Κοινότητας στις […], με την επιφύλαξη της ενδεχόμενης σύναψής της σε μεταγενέστερη ημερομηνία, σύμφωνα με την απόφαση …/…/EΚ του Συμβουλίου της […][5].(4) Κρίνεται σκόπιμο να εγκριθεί η εν λόγω συμφωνία,ΑΠΟΦΑΣΙΖΕΙ:Άρθρο 11. Εγκρίνεται, εξ ονόματος της Κοινότητας, η συμφωνία μεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορών.2. Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι αρμόδιο(α) να προβεί(ούν) στην κοινοποίηση που προβλέπεται στο άρθρο 9 παράγραφος 1 της συμφωνίας.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑΣΥΜΦΩΝΙΑμεταξύ της Ευρωπαϊκής Κοινότητας και της Δημοκρατίας του Καζακστάν σχετικά με ορισμένες πτυχές των αεροπορικών μεταφορώνΗ ΕΥΡΩΠΑΪΚΗ ΚΟΙΝΟΤΗΤΑαφενός, καιη Δημοκρατία του Καζακστάναφετέρου,(στο εξής «συμβαλλόμενα μέρη»)ΕΠΙΣΗΜΑΙΝΟΝΤΑΣ ότι έχουν συναφθεί [αρκετές] διμερείς συμφωνίες εκτέλεσης αεροπορικών μεταφορών μεταξύ αρκετών κρατών μελών της Ευρωπαϊκής Κοινότητας και της Δημοκρατίας του Καζακστάν, οι οποίες περιέχουν διατάξεις αντίθετες προς την κοινοτική νομοθεσία,ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε διάφορες πτυχές των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και τρίτων χωρών,ΕΠΙΣΗΜΑΙΝΟΝΤΑΣ ότι, βάσει του ευρωπαϊκού κοινοτικού δικαίου, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα ισότιμης πρόσβασης στα αεροπορικά δρομολόγια μεταξύ κρατών μελών της Ευρωπαϊκής Κοινότητας και τρίτων χωρών,ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το ευρωπαϊκό κοινοτικό δίκαιο,ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών μεταξύ κρατών μελών της Ευρωπαϊκής Κοινότητας και της Δημοκρατίας του Καζακστάν στον τομέα των αεροπορικών μεταφορών, οι οποίες είναι αντίθετες προς το ευρωπαϊκό κοινοτικό δίκαιο, πρέπει να εναρμονισθούν με αυτό ώστε να δημιουργηθεί μια στέρεη νομική βάση για τις αεροπορικές μεταφορές μεταξύ της Ευρωπαϊκής Κοινότητας και της Δημοκρατίας του Καζακστάν και να διαφυλαχθεί η συνέχεια των εν λόγω αεροπορικών μεταφορών,ΕΠΙΣΗΜΑΙΝΟΝΤΑΣ ότι οι διατάξεις των διμερών συμφωνιών αεροπορικών μεταφορών μεταξύ των κρατών μελών της Ευρωπαϊκής Κοινότητας και της Δημοκρατίας του Καζακστάν, οι οποίες δεν είναι αντίθετες προς την ευρωπαϊκή κοινοτική νομοθεσία, δεν χρειάζεται να τροποποιηθούν ή να αντικατασταθούν,ΕΠΙΣΗΜΑΙΝΟΝΤΑΣ ότι δεν είναι σκοπός της Ευρωπαϊκής Κοινότητας, ως διαπραγματευόμενου μέρους να αυξηθεί ο συνολικός όγκος των αεροπορικών μεταφορών μεταξύ της Ευρωπαϊκής Κοινότητας και της Δημοκρατίας του Καζακστάν, να μεταβληθεί το ισοζύγιο μεταξύ κοινοτικών αερομεταφορέων και αερομεταφορέων της Δημοκρατίας του Καζακστάν, ή να διαπραγματευθεί τροποποιήσεις των διατάξεων των υφιστάμενων διμερών συμφωνιών αεροπορικών μεταφορών που αφορούν τα δικαιώματα μεταφοράς,ΕΠΙΣΗΜΑΙΝΟΝΤΑΣ ότι οι διμερείς συμφωνίες που αναφέρονται στο παράρτημα I βασίζονται στη γενική αρχή ότι οι καθορισμένες αεροπορικές εταιρείες των συμβαλλομένων μερών έχουν δίκαιες και ίσες ευκαιρίες εκτέλεσης των συμφωνημένων μεταφορών στις συγκεκριμένες διαδρομές και ότι σκοπός της παρούσας συμφωνίας δεν είναι να θιγεί η αρχή αυτή,ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το ευρωπαϊκό κοινοτικό δίκαιο,ΑΝΑΓΝΩΡΙΖΟΝΤΑΣ ότι οι διατάξεις των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και της Δημοκρατίας του Καζακστάν, οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων στα σχετικά δρομολόγια, ή ii) ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων στα εκάστοτε δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,ΣΥΜΦΩΝΗΣΑΝ ΤΑ ΑΚΟΛΟΥΘΑ:ΑΡΘΡΟ 1Γενικές διατάξεις1. Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.2. Σε κάθε συμφωνία που παρατίθεται στο παράρτημα I, οι αναφορές σε υπηκόους κράτους μέλους συμβαλλόμενου μέρους της συμφωνίας αυτής νοούνται ως αναφορές σε υπηκόους κρατών μελών της Ευρωπαϊκής Κοινότητας.3. Σε κάθε συμφωνία που παρατίθεται στο παράρτημα I, οι αναφορές σε αερομεταφορείς ή αεροπορικές εταιρείες κράτους μέλους συμβαλλόμενου μέρους της συμφωνίας αυτής νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.4. Η παρούσα συμφωνία δεν δημιουργεί πρόσθετα δικαιώματα μεταφοράς πέραν εκείνων που καθορίζονται στις διμερείς συμφωνίες. Η χορήγηση δικαιωμάτων μεταφοράς συνεχίζεται μέσω διμερών ρυθμίσεων.ΑΡΘΡΟ 2Καθορισμός αερομεταφορέα από κράτος μέλος1. Οι διατάξεις των παραγράφων 2 και 3 του παρόντος άρθρου αντικαθιστούν τις αντίστοιχες διατάξεις των άρθρων που περιλαμβάνονται αντίστοιχα στο παράρτημα 2 στοιχεία (α) και (β) αντίστοιχα, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τεχνικής φύσεως που έχει χορηγήσει η Δημοκρατία του Καζακστάν, καθώς επίσης και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης και αδειών τεχνικής φύσεως του αερομεταφορέα, αντίστοιχα.2. Όταν της γνωστοποιείται από κράτος μέλος καθορισμός αερομεταφορέα, η Δημοκρατία του Καζακστάν χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:i. ο αερομεταφορέας είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιοii. το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροναυτική αρχή· καιiii. ο αερομεταφορέας τελεί υπό την κυριότητα, είτε άμεσα είτε μέσω πλειοψηφικής συμμετοχής, και υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα III ή/και υπηκόων των συγκεκριμένων άλλων χωρών.3. Η Δημοκρατία του Καζακστάν μπορεί να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από κράτος μέλος εφόσον:i. ο αερομεταφορέας δεν είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν διαθέτει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο·ii. το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν διασφαλίζει ή δεν διατηρεί τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροναυτική αρχή· ήiii. ο αερομεταφορέας δεν τελεί υπό την κυριότητα, είτε άμεσα είτε μέσω πλειοψηφικής συμμετοχής, ή υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα III ή/και υπηκόων των συγκεκριμένων άλλων χωρών.iv. επιτρέπεται ήδη στον αερομεταφορέα να εκτελεί πτήσεις βάσει διμερούς συμφωνίας μεταξύ της Δημοκρατίας του Καζακστάν και άλλου κράτους μέλους της Ευρωπαϊκής Ένωσης, καιv. το Καζακστάν μπορεί να αποδείξει ότι, εφαρμόζοντας δικαιώματα μεταφοράς σε δρομολόγιο το οποίο περιλαμβάνει σημείο στο εν λόγω κράτος μέλος της Ευρωπαϊκής Ένωσης, ο αερομεταφορέας καταστρατηγεί περιορισμούς στα δικαιώματα μεταφοράς που επιβάλλει αυτή η συμφωνία που αναφέρεται στο σημείο iv.Η Δημοκρατία του Καζακστάν, κατά την άσκηση του δικαιώματός της με βάση την παρούσα παράγραφο, δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.ΑΡΘΡΟ 3Ασφάλεια πτήσεων1. Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο γ).2. Όταν κράτος μέλος έχει καθορίσει αερομεταφορέα του οποίου τον ρυθμιστικό έλεγχο διασφαλίζει και διατηρεί άλλο κράτος μέλος, τα δικαιώματα της Δημοκρατίας του Καζακστάν τα οποία απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και της Δημοκρατίας του Καζακστάν, ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας πτήσεων από το άλλο αυτό κράτος μέλος και σε ό,τι αφορά την άδεια εκμετάλλευσης του συγκεκριμένου αερομεταφορέα.ΑΡΘΡΟ 4Φορολόγηση αεροπορικών καυσίμων1. Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ σημείο (δ).2. Παρά τις τυχόν αντίθετες διατάξεις, καμία διάταξη σε οιαδήποτε από τις συμφωνίες του παραρτήματος ΙΙ στοιχείο (δ) δεν εμποδίζει τα κράτη μέλη να επιβάλλουν, άνευ διακρίσεων, φόρους, εισφορές, δασμούς, τέλη ή επιβαρύνσεις στα καύσιμα που διατίθενται στην επικράτειά του για τα αεροσκάφη καθορισμένου αερομεταφορέα της Δημοκρατίας του Καζακστάν, ο οποίος εκτελεί δρομολόγια μεταξύ σημείου της επικράτειας του συγκεκριμένου κράτους μέλους και άλλου σημείου της επικράτειας του ίδιου κράτους μέλους ή σημείου της επικράτειας άλλου κράτους μέλους.ΑΡΘΡΟ 5Ναύλοι μεταφοράς εντός της Ευρωπαϊκής Κοινότητας1. Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα ΙΙ στοιχείο (ε).2. Οι ναύλοι που επιβάλλονται από αερομεταφορέα(είς) καθορισμένο(ους) από τη Δημοκρατία του Καζακστάν βάσει μιας από τις συμφωνίες που απαριθμούνται στο παράρτημα Ι, η οποία περιέχει διάταξη περιλαμβανόμενη στο παράρτημα ΙΙ στοιχείο (ε), για αεροπορικές μεταφορές εξ ολοκλήρου εντός της Ευρωπαϊκής Κοινότητας, υπόκεινται στο ευρωπαϊκό κοινοτικό δίκαιο.ΑΡΘΡΟ 6Συμβατότητα με τους κανόνες ανταγωνισμού1. Κατά παρέκκλιση τυχόν αντίθετων διατάξεων, καμία διάταξη οποιασδήποτε από τις συμφωνίες του παραρτήματος Ι περίπτωση (i) δεν ευνοεί την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που εμποδίζουν ή νοθεύουν τον ανταγωνισμό, ii) δεν ενισχύει τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή (iii) δεν αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, στρεβλώνουν ή περιορίζουν τον ανταγωνισμό.2. Δεν εφαρμόζονται οι διατάξεις των αναγραφόμενων στο παράρτημα Ι συμφωνιών, οι οποίες δεν είναι συμβιβάσιμες με την παράγραφο 1 του παρόντος άρθρου.ΑΡΘΡΟ 7Παραρτήματα της συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος αυτής.ΑΡΘΡΟ 8Αναθεώρηση ή τροποποίησηΤα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.ΑΡΘΡΟ 9Έναρξη ισχύος και προσωρινή εφαρμογή1. Η παρούσα συμφωνία αρχίζει να ισχύει όταν τα συμβαλλόμενα μέρη κοινοποιήσουν αμοιβαία εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.2. Κατά παρέκκλιση της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας, κατά την οποία τα συμβαλλόμενα μέρη κοινοποιούν αμοιβαία την ολοκλήρωση των αναγκαίων για τον σκοπό αυτό διαδικασιών.3. Οι συμφωνίες και άλλες συμβατικές ρυθμίσεις μεταξύ κρατών μελών και της Δημοκρατίας του Καζακστάν οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά, παρατίθενται στο παράρτημα I σημείο (β). Η παρούσα συμφωνία εφαρμόζεται σε όλες τις εν λόγω συμφωνίες και ρυθμίσεις από την ημερομηνία έναρξης ισχύος ή προσωρινής εφαρμογής τους.ΑΡΘΡΟ 10Λήξη της συμφωνίας1. Η λύση μιας από τις συμφωνίες που παρατίθενται στο παράρτημα Ι συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας οι οποίες σχετίζονται με τη συγκεκριμένη συμφωνία του παραρτήματος Ι.2. Η λύση όλων των συμφωνιών που παρατίθενται στο παράρτημα Ι συνεπάγεται ταυτόχρονη λήξη της ισχύος της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Έγινε στις [….], την […] ημέρα του […, …], εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική, ρωσική γλώσσα και στη γλώσσα του Καζακστάν.ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ: | ΓΙΑ ΤΗΝ ΔΗΜΟΚΡΑΤΙΑ ΤΟΥ ΚΑΖΑΚΣΤΑΝ: |ΠΑΡΑΡΤΗΜΑ IΚατάλογος των συμφωνιών που αναφέρονται στο άρθρο 1 της παρούσας συμφωνίας(α) Συμφωνίες αεροπορικών μεταφορών μεταξύ της Δημοκρατίας του Καζακστάν και κρατών μελών της Ευρωπαϊκής Κοινότητας, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά-  Συμφωνία αεροπορικών μεταφορών μεταξύ της κυβέρνησης της Δημοκρατίας της Αυστρίας και της κυβέρνησης της Δημοκρατίας του Καζακστάν , η οποία υπεγράφη στο Almaty στις 26 Απριλίου 1993, αναφερόμενη στο παράρτημα ΙΙ ως «συμφωνία Καζακστάν – Αυστρίας».-  Συμφωνία αεροπορικών μεταφορών μεταξύ της κυβέρνησης του Βασιλείου του Βελγίου και της κυβέρνησης της Δημοκρατίας του Καζακστάν , η οποία συνήφθη στις Βρυξέλλες, στις 27 Ιουνίου 2000, αναφερόμενη στο παράρτημα ΙΙ ως «συμφωνία Καζακστάν - Βελγίου».-  Συμφωνία αεροπορικών μεταφορών μεταξύ της κυβέρνησης της Βουλγαρίας και της κυβέρνησης της Δημοκρατίας του Καζακστάν , η οποία υπογράφηκε στη Σόφια, στις 15 Σεπτεμβρίου 1999, καλούμενη στο παράρτημα ΙΙ ως «συμφωνία Καζακστάν - Βουλγαρίας».-  Συμφωνία αεροπορικών μεταφορών μεταξύ της κυβέρνησης του Βασιλείου της Δανίας και της κυβέρνησης της Δημοκρατίας του Καζακστάν , η οποία μονογραφήθηκε στο Almaty στις 26 Απριλίου 1993, αναφερόμενη στο παράρτημα ΙΙ ως «συμφωνία Καζακστάν – Δανίας».-  Συμφωνία αεροπορικών μεταφορών μεταξύ της κυβέρνησης της Δημοκρατίας της Εσθονίας και της κυβέρνησης της Δημοκρατίας του Καζακστάν , η οποία μονογραφήθηκε στην Αστάνα, στις 26 Απριλίου 2001, καλούμενη στο παράρτημα ΙΙ ως «συμφωνία Καζακστάν - Εσθονίας».-  Συμφωνία αεροπορικών μεταφορών μεταξύ της κυβέρνησης της Δημοκρατίας της Φινλανδίας και της κυβέρνησης της Δημοκρατίας του Καζακστάν , η οποία υπεγράφη στο Almaty στις 7 Φεβρουαρίου 1996, αναφερόμενη στο παράρτημα ΙΙ ως «συμφωνία Καζακστάν – Φινλανδίας».-  Συμφωνία αεροπορικών μεταφορών μεταξύ της κυβέρνησης της Γαλλικής Δημοκρατίας και της κυβέρνησης της Δημοκρατίας του Καζακστάν , η οποία μονογραφήθηκε στο Παρίσι στις 21 Οκτωβρίου 1994, αναφερόμενη στο παράρτημα ΙΙ ως «συμφωνία Καζακστάν – Γαλλίας».-  Συμφωνία αεροπορικών μεταφορών μεταξύ της Κυβέρνησης της Ομοσπονδιακής Δημοκρατίας της Γερμανίας και της Κυβέρνησης της Δημοκρατίας του Καζακστάν , η οποία υπογράφηκε στη Βόννη στις 15 Μαρτίου 1996, αναφερόμενη στο παράρτημα ΙΙ ως «συμφωνία Καζακστάν – Γερμανίας»Όπως τροποποιήθηκε τελευταία από το πρωτόκολλο που συνήφθη στη Βόννη στις 6 και 7 Ιουνίου 2000.-  Συμφωνία αεροπορικών μεταφορών μεταξύ της κυβέρνησης της Δημοκρατίας της Ουγγαρίας και της κυβέρνησης της Δημοκρατίας του Καζακστάν , η οποία υπεγράφη στο Almaty στις 9 Μαρτίου 1995, αναφερόμενη στο παράρτημα ΙΙ ως «συμφωνία Καζακστάν – Ουγγαρίας».-  Συμφωνία αεροπορικών μεταφορών μεταξύ της κυβέρνησης του Βασιλείου των Κάτω Χωρών και της κυβέρνησης της Δημοκρατίας του Καζακστάν , η οποία υπογράφηκε στη Χάγη στις 27 Νοεμβρίου 2002, αναφερόμενη στο παράρτημα ΙΙ ως «συμφωνία Καζακστάν – Κάτω Χωρών».-  Συμφωνία αεροπορικών μεταφορών μεταξύ της κυβέρνησης της Δημοκρατίας της Λεττονίας και της κυβέρνησης της Δημοκρατίας του Καζακστάν , η οποία υπεγράφη στο Almaty στις 19.05.1998, αναφερόμενη στο παράρτημα ΙΙ ως «συμφωνία Καζακστάν – Λεττονίας».-  Συμφωνία αεροπορικών μεταφορών μεταξύ της κυβέρνησης της Δημοκρατίας της Λιθουανίας και της κυβέρνησης της Δημοκρατίας του Καζακστάν , η οποία υπεγράφη στο Vilnius στις 21 Ιουλίου 1993, αναφερόμενη στο παράρτημα ΙΙ ως «συμφωνία Καζακστάν – Λιθουανίας».-  Συμφωνία αεροπορικών μεταφορών μεταξύ της κυβέρνησης της Δημοκρατίας της Πολωνίας και της κυβέρνησης της Δημοκρατίας του Καζακστάν , η οποία υπεγράφη στη Βαρσοβία στις 27 Ιανουαρίου 1997, αναφερόμενη στο παράρτημα ΙΙ ως «συμφωνία Καζακστάν – Πολωνίας».Όπως τροποποιήθηκε τελευταία με την ανταλλαγή διακοινώσεων, στις 21 Δεκεμβρίου 1998 και 8 Φεβρουαρίου 1999.-  Συμφωνία αεροπορικών μεταφορών μεταξύ της κυβέρνησης του Βασιλείου της Σουηδίας και της κυβέρνησης της Δημοκρατίας του Καζακστάν , η οποία μονογραφήθηκε στο Almaty στις 26 Απριλίου 1993, αναφερόμενη στο παράρτημα ΙΙ ως «συμφωνία Καζακστάν – Σουηδίας».-  Συμφωνία αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Δημοκρατίας του Καζακστάν , η οποία συνήφθη στο Λονδίνο στις 21 Μαρτίου 1994, καλούμενη εν προκειμένω στο παράρτημα 2 «Συμφωνία Καζακστάν - Ηνωμένου Βασιλείου».Όπως τροποποιήθηκε με την ανταλλαγή διακοινώσεων, στις 2 Φεβρουαρίου 1998 και 4 Ιουνίου 1998.Όπως τροποποιήθηκε τελευταία από το μνημόνιο συμφωνίας που υπογράφηκε στην Astana στις 29 Νοεμβρίου 2000.(β) Συμφωνίες αεροπορικών μεταφορών και άλλες ρυθμίσεις που έχουν μονογραφηθεί ή υπογραφεί μεταξύ του Καζακστάν και κρατών μελών της Ευρωπαϊκής Κοινότητας, οι οποίες κατά την ημερομηνία υπογραφής της παρούσας συμφωνίας δεν έχουν ακόμη τεθεί σε ισχύ ούτε εφαρμόζονται προσωρινά.Παράρτημα IIΚατάλογος των άρθρων των συμφωνιών που παρατίθενται στο παράρτημα I και αναφέρονται στα άρθρα 2 έως 5 της παρούσας συμφωνίας(α) Καθορισμός αερομεταφορέα από κράτος μέλος:-  Άρθρο 4 παράγραφος 1 της συμφωνίας Καζακστάν – Βουλγαρίας.-  Άρθρο 3 παράγραφος 4 της συμφωνίας Καζακστάν – Δανίας.-  Άρθρο 3 παράγραφος 4 της συμφωνίας Καζακστάν – Εσθονίας.-  Άρθρο 4 παράγραφος 3 της Συμφωνίας Καζακστάν – Γαλλίας.-  Άρθρο 3 παράγραφος 5 της συμφωνίας Καζακστάν – Ουγγαρίας.-  Άρθρο 3 παράγραφος 5 της συμφωνίας Καζακστάν – Κάτω Χωρών.-  Άρθρο 4 παράγραφος 5 της συμφωνίας Καζακστάν – Λεττονίας.-  Άρθρο 4 παράγραφος 5 της συμφωνίας Καζακστάν – Λιθουανίας.-  Άρθρο 3 παράγραφος 5 της συμφωνίας Καζακστάν – Πολωνίας.-  Άρθρο 3 παράγραφος 4 της συμφωνίας Καζακστάν – Σουηδίας.-  Άρθρο 4 παράγραφος 4 της συμφωνίας Καζακστάν - Ηνωμένου Βασιλείου.(β) Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:-  Άρθρο 5 παράγραφος 1 στοιχείο δ) της συμφωνίας Καζακστάν – Βελγίου.-  Άρθρο 5 παράγραφος 1 στοιχείο α) της συμφωνίας Καζακστάν – Βουλγαρίας.-  Άρθρο 4 παράγραφος 1 στοιχείο α) της συμφωνίας Καζακστάν – Δανίας.-  Άρθρο 4 παράγραφος 1 στοιχείο α) της συμφωνίας Καζακστάν – Εσθονίας.-  Άρθρο 5 παράγραφος 1 της συμφωνίας Καζακστάν – Γαλλίας.-  Άρθρο 4 παράγραφος 1 στοιχείο α) της συμφωνίας Καζακστάν – Φινλανδίας.-  Άρθρο 4 παράγραφος 1 στοιχείο α) της συμφωνίας Καζακστάν – Ουγγαρίας.-  Άρθρο 4 παράγραφος 1 στοιχείο α) της συμφωνίας Καζακστάν – Κάτω Χωρών.-  Άρθρο 5 παράγραφος 1 στοιχείο α) της συμφωνίας Καζακστάν – Λεττονίας.-  Άρθρο 5 παράγραφος 1 στοιχείο α) της συμφωνίας Καζακστάν – Λιθουανίας.-  Άρθρο 4 παράγραφος 1 στοιχείο α) της συμφωνίας Καζακστάν – Πολωνίας.-  Άρθρο 4 παράγραφος 1 στοιχείο α) της συμφωνίας Καζακστάν – Σουηδίας.-  Άρθρο 5 παράγραφος 1 στοιχείο α) της συμφωνίας Καζακστάν - Ηνωμένου Βασιλείου.(γ) Ασφάλεια πτήσεων:-  Άρθρο 7 της συμφωνίας Καζακστάν – Βελγίου.-  Άρθρο 6 της συμφωνίας Καζακστάν – Εσθονίας.-  Άρθρο 9 της συμφωνίας Καζακστάν – Γαλλίας.-  Άρθρο 7 της συμφωνίας Καζακστάν – Ουγγαρίας.-  Άρθρο 11 της συμφωνίας Καζακστάν – Κάτω Χωρών.-  Άρθρο 8 της συμφωνίας Καζακστάν – Λεττονίας.-  Άρθρο 8 της συμφωνίας Καζακστάν – Λιθουανίας.-  Άρθρο 7 της συμφωνίας Καζακστάν – Πολωνίας.(δ) Φορολόγηση αεροπορικών καυσίμων:-  Άρθρο 10 της συμφωνίας Καζακστάν – Βελγίου.-  Άρθρο 17 της συμφωνίας Καζακστάν – Βουλγαρίας.-  Άρθρο 6 της συμφωνίας Καζακστάν – Δανίας.-  Άρθρο 8 της συμφωνίας Καζακστάν – Εσθονίας.-  Άρθρο 11 της συμφωνίας Καζακστάν – Γαλλίας.-  Άρθρο 6 της συμφωνίας Καζακστάν – Φινλανδίας.-  Άρθρο 8 της συμφωνίας Καζακστάν – Ουγγαρίας.-  Άρθρο 6 της συμφωνίας Καζακστάν – Γερμανίας.-  Άρθρο 8 της συμφωνίας Καζακστάν – Κάτω Χωρών.-  Άρθρο 12 της συμφωνίας Καζακστάν – Λεττονίας.-  Άρθρο 12 της συμφωνίας Καζακστάν – Λιθουανίας.-  Άρθρο 8 της συμφωνίας Καζακστάν – Πολωνίας.-  Άρθρο 6 της συμφωνίας Καζακστάν – Σουηδίας.-  Άρθρο 8 της συμφωνίας Καζακστάν – Ηνωμένου Βασιλείου.(ε) Ναύλοι μεταφοράς εντός της Ευρωπαϊκής Κοινότητας:-  Άρθρο 13 της συμφωνίας Καζακστάν – Βελγίου.-  Άρθρο 11 της συμφωνίας Καζακστάν – Βουλγαρίας.-  Άρθρο 11 της συμφωνίας Καζακστάν – Δανίας.-  Άρθρο 13 της συμφωνίας Καζακστάν – Εσθονίας.-  Άρθρο 11 της συμφωνίας Καζακστάν – Φινλανδίας.-  Άρθρο 17 της συμφωνίας Καζακστάν – Γαλλίας.-  Άρθρο 10 της συμφωνίας Καζακστάν – Γερμανίας.-  Άρθρο 11 της συμφωνίας Καζακστάν – Ουγγαρίας.-  Άρθρο 12 της συμφωνίας Καζακστάν – Κάτω Χωρών.-  Άρθρο 11 της συμφωνίας Καζακστάν – Λεττονίας.-  Άρθρο 11 της συμφωνίας Καζακστάν – Λιθουανίας.-  Άρθρο 11 της συμφωνίας Καζακστάν – Πολωνίας.-  Άρθρο 11 της συμφωνίας Καζακστάν – Σουηδίας.-  Άρθρο 7 της συμφωνίας Καζακστάν – Ηνωμένου Βασιλείου.Παράρτημα IIIΚατάλογος άλλων χωρών που αναφέρονται στο άρθρο 2 της παρούσας συμφωνίας(α) Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·(β) Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·(γ) Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·(δ) Ελβετική Συνομοσπονδία (βάσει της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας). [1] Απόφαση 11323/03 του Συμβουλίου της 5ης Ιουνίου 2003 (έγγραφο περιορισμένης χρήσης).[2] ΕΕ C […] της […], σ. […].[3] ΕΕ C […] της […], σ. […].[4] ΕΕ C […] της […], σ. […].[5] ΕΕ C […] της […], σ. […].